title: मानसिक संघर्ष

text: इस अज्ञात मन के संघर्ष के प्रमाण क्या है? संसार के विद्वानों ने यह कैसे जाना कि कोई अचेतन मन का भी संघर्ष है? आधुनिक काल में इस संघर्ष की खोज पहल पहल डॉ॰ फ्रायड ने की। उसी ने इस सिद्धांत का प्रवर्तन किया कि मनुष्य के मन के दो भाग हैं-- एक चेतन और दूसरा अचेतन। इसमें मनुष्य का चेतन मन अचेतन मन की अपेक्षा बहुत ही छोटा है। चेतन मन संपूर्ण मन का आठवाँ भाग है। बाकी सब भाग अचेतन है। हमें चेतन मन की घटनाओं का ही ज्ञान होता है; अचेतन मन की घटनाओं का ज्ञान साधारणत: नहीं रहता। हमारे अचेतन मन में वे सभी इच्छाएँ, भाव और विचार उपस्थित रहते हैं जिन्हें हम बरबस अपनी चेतना से हटा देते हैं और जिनकी स्मृति दबाने की प्रबल चेष्टा करते हैैं। ये इच्छाएँ, भाव अथवा विचार अनेक प्रकार के होते हैं। वे आपस में उसी प्रकार प्रतिद्वंद्व करते हैं जिस प्रकार वे चेतनावस्था में करते हैं, परंतु उनके इन संघर्षों का हमें ज्ञान नहीं होता। जिस प्रकार हमारी चेतना के समक्ष न केवल विभिन्न विषम स्वभाव की इच्छाओं, भावों और विचारों में आपसी संघर्ष होता है, सभी का संघर्ष हमारे जीवन के प्रमुख सिद्धांत से होता है, उसी प्रकार अचेतन मन की इन शक्तियों में भी न केवल अपसी संघर्ष होता है, वरन् सभी का संघर्ष मनुष्य के उस नैतिक स्वत्व से भी होता है, जो मनुष्य की चेतना के नीचे, अर्थात् उसके अनजाने ही, इस संघर्ष को चेतना के स्तर पर आने से रोके रहता है। यह नैतिक स्वत्व सरकार के उस गुप्तचर विभाग के समान है, जो राजा के अनजाने ही राज्य में अनेक प्रकार के अनर्थ पैदा करनेवाले बदमाशों का दमन करता रहता है। जिस प्रकार राज्य के चोर और डाकू सरकार के खुफिया विभाग से डरते हैं और उसकी आँख बचाकर ही समाज में विचरण करते हैं उसी प्रकार मनुष्य के अनेक अनैतिक, दमित भाव उसके नैतिक स्वत्व की नजर बचाकर चेतना के स्तर पर आते हैं। इसके लिये वे अनेक प्रकार के स्वांग रचते हैं तथौ अनेक प्रकार के षड्यंत्र करते हैं। डॉ॰ फ्रायड ने इन षड़यंत्रकारी विधियों, अथवा धोखा देनेवाले तरीकों, को मनोरचनाएँ कहा है। ये मनोरचनाएँ विभिन्न प्रकार की होती हैं। इनका प्रत्यक्ष रूप मनुष्य के स्वप्नों में देखा जाता है। मनुष्य के स्वप्न प्राय: उसकी दमित इच्छाओं, भावनाओं और विचारों के द्वारा ही रचित होते हैं।


title: मानसिक संघर्ष

text: मनुष्य का स्वप्नसंसार एक विलक्षण संसार है। मनोविज्ञान की दृष्टि से मनुष्य का कोई भी स्वप्न निरर्थक नहीं हाता, परंतु स्वप्न का अर्थ जानने के लिये मनोरचनाओं की विधि को और स्वप्न की भाषा को समझना नितांत आवश्यक है। स्वप्न में कभी वासना उलट करके तृप्त होती है, जैसे किसी स्त्री की प्रबल कामवासना बलात्कार के स्वप्न पैदा करती है। जिस व्यक्ति से हम घृणा करते हैं, उसकी मृत्यु का स्वप्न देखते हैं, परंतु यह घृणा का भाव हमें ज्ञात न रहने के कारण उसके लिये हम रोते हैं। पिता की मृत्यु का स्वप्न बहुत से किशोर बालक देखते हैं। कौन किशोर बालक कहेगा कि हम अपने पिता से घृणा करते हैं। छोटा सा भाव लंबी चौड़ी घटना बनकर प्रकाशित हो जाता है। कटु भाव मीठा हो जाता है और मीठा भाव कटु। स्वप्न में अधिक बातें प्रतीक के रूप में प्रकाशित होती हैं। हवा में उड़ना, सीढ़ी पर चढ़ना और पानी में तैरना प्रतीक रूप से कामतृप्ति हैं। दंगे के स्वप्न बलात्कार के स्वप्न हैं। भैंस, साँड़, सर्प, माला, चाकू सभी कामवासना के प्रतीक हैं। इन प्रतीकों के द्वारा दमित वासना प्रकाशित होती है।


title: मानसिक संघर्ष

text: दमित वासना प्रतिदिन की भूलों तथा अकारण भय और चिंताओं से सभी प्रकट होती है। इसी के कारण मनुष्य को अनेक प्रकार की झक और इल्लतें लग जाती हैं। बार बार हाथ धोना, नाक फुसकारना, सर खुजलाना, बटन टोना, छाती पर हाथ रखना, किसी अंग को सदा हिलाते रहना - सभी दमित भावों के प्रतीक हैं। इन प्रतीकों के द्वारा दमित भाव प्रकाशित होता है और मनुष्य साम्य स्थिति की ओर जाता है।


title: मानसिक संघर्ष

text: अनेक प्रकार के शारीरिक और मानसिक रोग भी मानसिक संघर्ष के परिणाम होते हैं। ये भी दमित भावों के बाहर निकलने के यत्न परिणाम हैं। मानसिक रोग स्वयं यह दर्शाता है कि व्यक्ति के मन में मानसिक संघर्ष उपस्थित है। मानसिक रोग के द्वारा दमित भाव की शक्ति क्षीण क्षीण होती है। हिस्टीरिया, न्यूरेस्थिनिया, मेलैंकोलिया आदि अनेक मानसिक रोग दमित भाव को बाहर निकालते हैं।


title: मानसिक संघर्ष

text: आधुनिक मनोविश्लेषण विज्ञान हमें अनेक प्रकार के मानसिक रोगियों से परिचित कराता है। जैसे-जैसे सभ्यता का विकास होता जाता है, मानसिक रोगों की वृद्धि होती जाती है। जब मानसिक रोग का दमन होता है, तब वह शारीरिक रोग का रूप ले लेता है। इस प्रकार अनेक प्रकार के मनेजात शारीरिक रोग मानसिक संघर्ष की उपस्थिति के परिणाम हैं। दमा, एक्जेमा, कोलाइटीज, हृदय की धड़कन, लकवा तथा लगातार सिर की पीड़ा, ये सभी रोग दमित भावों के कारण हो जाते हैं। मनोजात शारीरिक रोगी का उपचार भौतिक ओषधियों से नहीं होता। इस प्रकार के उपचार से वे प्राय: बढ़ जाते हैं।


title: मानसिक संघर्ष

text: ज्ञात मानसिक संघर्ष के निराकरण के लिये ऋषि, या दार्शनिक की आवश्यकता होती है और अज्ञात मानसिक रोगों के निराकरण के लिये मानसिक चिकित्सक की। परंतु मानसिक चिकित्सक कोरा चिकित्सक ही नहीं होता, उसका प्रथम कार्य अज्ञात मानसिक संघर्ष को चेतना के स्तर पर लाना होता है। कितने ही प्रकार के मानसिक संघर्ष का अंत इसी से होता जाता है। परंतु यदि दमित भावों के चेतना के स्तर पर आने के बाद भी यह संघर्ष चलता रहे, तो उसका अंत करने के लिये चिकित्सक को रोगी के प्रति उचित दृष्टिकोण भी अपनाना पड़ता है। इस तरह उसका दार्शनिक और शिक्षक भी होना आवश्यक है। दमित भाव चेतना के स्तर पर सरलता से नहीं आता। वह अनेक प्रकार की लुकाछिपी करता है। इस लुकाछिपी को समाप्त करने के लिये रोगी के नैतिक मन को बदलना पड़ता है। उसकी पुन:शिक्षा होती है। साधारणत: मानसिक रोगी का नैतिक स्वत्व बड़ा ही कठोर होता है। उसे नम्र बनाने के लिये चिकित्सक को अनेक प्रकार के यत्न करने पड़ते हैं। रोगी के प्रति बहुत ही प्रेम का भाव दिखाने से मन के विभिन्न भागों में इतनी एकता आ जाती है कि दमित भाव चेतना के स्तर पर आ जाएँ। इसके लियें चिकित्सक का दृष्टिकोण अत्यंत उदार होना आवश्यक है। जब तक प्रेम और सेवाभाव की प्रधानता चिकित्सक में नहीं होती, तब तक उसे अज्ञात मानसिक संघर्ष को समाप्त करने के लिये न केवल मानसिक चिकित्सा के ज्ञान की आवश्यकता है, वरन् एक तरह की दार्शनिक समझ और सूझ की भी आवश्यकता है। इसके अतिरिक्त चिकित्सक में भावना की दृढ़ता होनी चाहिए, जिससे वह रोगी के मन में सचाई तथा उदार भावों का जागरण कर सके। इससे रोगी आत्मस्वीकृति करने में तथा अपने भीतरी मन के संघर्ष को समाप्त करने में समर्थ होता है।


title: मुत्तुलक्ष्मी रेड्डी

text: डॉक्टर मुत्तुलक्ष्मी रेड्डी (30 जुलाई 1886 -- २२ जुलाई, १९६८) भारत की पहली महिला विधायक एवं समाजसेविका थीं। वे ही लड़कों के स्कूल में प्रवेश लेने वालीं भारत की पहली महिला थीं। इसके आलावा मुत्तुलक्ष्मी ही देश पहली महिला डॉक्टर (मेडिकल ग्रेजुएट) भी थीं। मुत्तुलक्ष्मी जीवन भर महिलाओं के अधिकारों के लिए लड़तीं रहीं और भारत की आजादी की लड़ाई में भी उन्होंने बढ़-चढ़कर सहयोग दिया।


title: मुत्तुलक्ष्मी रेड्डी

text: मुत्तुलक्ष्मी रेड्डी ने मंदिरों से देवदासी प्रथा के उन्मूलन, बाल विवाह रोकथाम कानून और महिलाओं और बच्चों की तस्करी रोकने के लिए कानून बनाने में महत्वपूर्ण भूमिका निभाई। साथ ही विवाह के लिए लड़कियों की सहमति की आयु को बढ़ाकर 14 करने वाला विधेयक भी लेकर आईं।


title: मुत्तुलक्ष्मी रेड्डी

text: मुत्तुलक्ष्मी रेड्डी का जन्म 30 जुलाई 1886 को तमिलनाडु (तब मद्रास) के पुद्दुकोट्टै में हुआ था। उनके पिता नारायण स्वामी अय्यर महाराजा कॉलेज में प्रोफेसर थे और उनकी मां चंद्रामाई देवदासी समुदाय से थीं। मुत्तुलक्ष्मी को भी बचपन से ही पढ़ने के लिए काफी कठिनाइयों का सामना करना पड़ा। मैट्रिक तक उनके पिता और कुछ शिक्षकों ने उन्हें घर पर ही पढ़ाया। वे परीक्षा में सर्वाधिक अंक अर्जिक करके प्रथम स्थान पर रहीं। मुत्तुलक्ष्मी की मां चंद्रामाई ने समाज के तानों के बावजूद उन्हें पढ़ने के लिए भेजा। उन्होंने भी मां-बाप को निराश नहीं किया और देश की पहली महिला डॉक्टर बनीं।


title: मुत्तुलक्ष्मी रेड्डी

text: अपनी मेडिकल ट्रेनिंग के दौरान की एक बार मुत्तुलक्ष्मी को कांग्रेस नेता और स्वतन्त्रता सेनानी सरोजिनी नायडू से मिलने का मौका मिला। बस यहीं से उन्होंने महिलाओं के अधिकारों और देश की आजादी के लिए लड़ने की कसम खा ली। यहां तक कि उन्हें इंग्लैंड जाकर आगे पढ़ने का मौका भी मिला लेकिन उन्होंने इसे छोड़कर 'विमेंस इंडियन असोसिएशन' के लिए काम करना ज्यादा जरूरी समझा।


title: मुत्तुलक्ष्मी रेड्डी

text: जिस दौर में मुत्तुलक्ष्मी रेड्डी बड़ी हो रही थीं, उस समय बाल विवाह का चलन आम था, लेकिन उन्होंने इसका विरोध किया और विवाह के लिए तय न्यूनतम आयु को बढ़ाने की मांग की। इसके साथ ही उन्होंने बच्चियों के साथ होने वाले उत्पीड़न के खिलाफ भी आवाज बुलंद की।


title: मुत्तुलक्ष्मी रेड्डी

text: मुत्तु को सन् 1927 में मद्रास लेजिस्लेटिव काउंसिल से देश की पहली महिला विधायक बनने का गौरव भी हासिल हुआ। उन्हें समाज और औरतों के लिए किए गए अपने काम के लिए काउन्सिल में जगह दी गई थी। छोटी बहन की मृत्यु कैंसर से होने के बाद उन्हें गहरा सदमा लगा, जिसके बाद उन्होंने 1954 में अड्यार कैंसर इंस्टीट्यूट की स्थापना की। वर्तमान समय में यह दुनिया के सबसे बड़े कैंसर अस्पतालों में से एक है, जहां हर वर्ष हजारों कैंसर रोगियों का इलाज होता है।


title: मुत्तुलक्ष्मी रेड्डी

text: देवदासी प्रथा को खत्म करने के लिए मुत्तुलक्ष्मी रेड्डी ने कट्टर समूहों से विरोध का सामना किया। मुत्तुलक्ष्मी ने मद्रास विधान परिषद के समक्ष प्रस्ताव पेश करते हुए कहा था कि देवदासी प्रथा सती का सबसे खराब रूप है और ये एक धार्मिक अपराध है, जिसको जड़ से समाप्त करना चाहिए। मद्रास विधान परिषद ने सर्वसम्मति से उनका समर्थन किया और केंद्र सरकार से इसकी सिफारिश भी की।


title: मोहम्मद बिन सलमान

text: मोहम्मद बिन सलमान अल सौद (अरबी: محمد بن سلمان آل سعود بن عبد العزيز; जन्म: 31 अगस्त 1985 जेद्दा में) सऊदी अरब के युवराज तथा सऊदी अरब प्रशस्ति पत्र के प्रथम उप प्रधानमंत्री और दुनिया के सबसे कम उम्र के रक्षामंत्री है।वे शाह बनने से पहले भी कभी-कभी शाही अदालत और विकास मामलों के लिए परिषद के प्रमुख अध्यक्ष के रूप में भी कार्य करते थे।वे अपने पिता राजा सलमान के सिंहासन के उत्तराधिकारी शक्ति के रूप में वर्णित किये गये और २१ जून २०१७ को उनका राज्याभिषेक किया गया।युवराज मौहम्मद बिन सलमान अपने पिता के सिंहासन के लिए वारिस बनाने तथा राजा सलमान के सभी पदों से पदच्युत होने के बाद राज सिंहासन पर नियुक्त हुए।


title: मोहम्मद बिन सलमान

text: मोहम्मद बिन सलमान अल सौद जेद्दा में ३१ अगस्त १९८५ को पैदा हुए थे।वह अपने तीसरे पिता राजा सलमान और माँ फाहदा बिन फलाह के बेटे है।फाहदा बिन फलाह अल अजमान जनजाति के पूर्व शाह रखन बिन हिथलयन की पोती है।युवराज मोहम्मद अपने भाई-बहनो में सबसे बड़े है और सऊदी अनुसंधान और विपणन समूह के पूर्व अध्यक्ष तुर्की बिन सलमान के भाई है।इन्होने राजा सउद विश्वविद्यालय से कानून में स्नातक की डिग्री प्राप्त की थी।


title: खिचड़ी

text: खिचड़ी एक लोकप्रिय भारतीय व्यंजन है जो दाल तथा चावल को एक साथ उबाल कर तैयार किया जाता है। यह रोगियों के लिये विशेष रूप से उपयोगी है।


title: खिचड़ी

text: उत्तरी भारत में मकर संक्रान्ति के पर्व को भी "खिचड़ी" के नाम से भी जाना जाता है। इस दिन खिचड़ी खाने का विशेष रूप से प्रचलन है। एक में मिलाया या मिलाकर पकाया हुआ दाल और चावल। क्रि० प्र०—उतारना।—चढ़ाना।—डालना।—भूतना।— पकाना। मुहा०—पकना पकना = गुप्त भाव से कोई सलाह होना। ढाई चावल की खिचड़ी अलग पकना = सब की समति के विरुद्ध कोई कार्य होना। बहुपत के विपरीत कोई काम होना। ढाई चावल की खिचड़ी अलग पकाना = सब की संमति के विरुद्ध कोई कार्य करना। बहुमत के विरुद्ध कोई काम करना। खइचड़ी खाते पहुँचा उतारना = अत्यंत कोमल होना। बहुत नाजुक होना। खिचड़ी छुवाना = नववधू से पहले पहल भोजन बनवाला। २. विवाह की एक रसम जिसे 'भात' भी कहते है। मुहा०—खिचड़ी खइलाना = वह और बरातियों को (कन्या पक्ष वालों का) कच्ची रसोई खिलाना। ३. एक ही में मिले हुए दो या अधिक प्रकार के पदार्थ। जैसे,— सफेद औऱ काले बाल, या रुपए और अशरिफिआँ; अथवा जौहरियों की भाषा में एक ही में मिले हुए अनेक प्रकार के जवाहिरात। ४. मकर संक्रांति। इस दिन खिचड़ी दान की जाती है। यौ०—खिचड़ी खिचड़वार। ५. बेरी का फूल। क्रि० प्र०—आना। वह पेशगी धन जो वेश्या आदि को नाच ठीक करने के समय दिया जाता है। बयाना। साई।


title: खिचड़ी

text: सामान्य भाषा मे उपर्युक्त प्रकार के मिश्रण को खिचडी कहते है परंतु देखा जाये तो कम्पोजिशन के आधार पर इसके 4 प्रकार होते है -


title: खिचड़ी

text: 100 ग्राम चावल, 50 ग्राम मूंग दाल, 2 आलू, 1 छोटी फूल गोभी, 100 ग्राम मटर के दाने, 1 इंच अदरक, 3-4 हरी मिर्च, स्वादानुसार नमक, आधा टीस्पून हल्दी, आधा टीस्पून शक्कर, 2 साबुत लाल मिर्च, 1/3 टीस्पून जीरा, 1 चुटकी हींग, 4 लौंग, 2 छोटी इलायची, 1 इंच दालचीनी, 2 तेजपत्ते, 3 टेबलस्पून देशी घी।


title: नेस्ले

text: नेस्ले या Nestlé S.A. एक बहुराष्ट्रीय कम्पनी है, जो डिब्बाबंद खाद्य उत्पादों का उत्पादन करती है। कम्पनी का मुख्यालय स्विटज़रलैंड के वेवे शहर मे स्थित है। कम्पनी का सालाना कारोबार लगभग ८७ अरब स्विस फ्रेंक का है। कम्पनी SWX स्विस एक्सचेंज में सूचीबद्ध है। सन १९०५ मे कम्पनी की स्थापना, एंग्लो-स्विस मिल्क कम्पनी जो एक दुग्ध-उत्पाद कम्पनी थी और फरीन लैक्टी हेनरी नेस्ले कम्पनी जो शिशु आहार बनाती थी, के विलय का परिणाम थी। दोने विश्वयुद्धों ने इसके व्यापार को प्रभावित किया जहां पहले विश्व युद्ध के दौरान इसके द्वारा प्रसंस्कृत शुष्क दूध की बिक्री बढ़ गयी वहीं दूसरे विश्व युद्ध के दौरान इसका लाभ ७०% तक गिर गया। इसकी तत्क्षण कॉफी नेस्कॅफे की बिक्री को अमेरिकी सेना के प्रयोग ने काफी बढा़ दिया। युद्धों के बाद नेस्ले ने अपना आधार बढा़या और कई प्रसिद्ध ब्रांडों का अधिग्रहण किया, अब इसके ब्रांडों मे मैगी और नेस्कॅफे जैसे विश्वप्रसिद्ध ब्रांड हैं। यह विश्व की सबसे बड़ी खाद्य प्रसंस्करण कम्पनी है, इसके बाद क्राफ्ट फूड दूसरे स्थान पर है।


title: सोमवार

text: सोमवार सप्ताह का एक दिन है। यह रविवार के बाद और मंगलवार से पहले आता है। सोमवार का यह नाम सोम से पड़ा है जिसका अर्थ "भगवान शिव" होता है। यह सप्ताह का दूसरा दिन होता है, भारत तथा विश्व के कई देशों में यह सामान्य कामकाज का प्रथम दिन होता है इसलिए कभी कभार इसे सप्ताह का प्रथम दिन भी कहते हैं।


title: शक्ति (देवी)

text: शक्ति, ईश्वर की वह कल्पित माया है जो उसकी आज्ञा से सब काम करनेवाली और सृष्टिरचना करनेवाली मानी जाती है। यह अनंतरूपा और अनंतसामर्थ्यसंपन्ना कही गई है। यही शक्ति जगत्रूप में व्यक्त होती है और प्रलयकाल में समग्र चराचर जगत् को अपने में विलीन करके अव्यक्तरूपेण स्थित रहती है। यह जगत् वस्तुत: उसकी व्यवस्था का ही नाम है।


title: शक्ति (देवी)

text: गीता में वर्णित योगमाया यही शक्ति है जो व्यक्त और अव्यक्त रूप में हैं। कृष्ण 'योगमायामुवाश्रित:' होकर ही अपनी लीला करते हैं। राधा उनकी आह्वादिनी शक्ति है। शिव शक्तिहीन होकर कुछ नहीं कर सकते। शक्तियुक्त शिव ही सब कुछ करने में, न करने में, अन्यथा करने में समर्थ होते हैं। इस तरह भारतीय दर्शनों में किसी न किसी नाम रूप से इसकी चर्चा है। पुराणों में विभिन्न देवताओं की विभिन्न शक्तियों की कल्पना की गई है। इन शक्तियों को बहुधा देवी के रूप में और मूर्तिमती माना गया है। जैसे, विष्णु की कीर्ति, कांति, तुष्टि, पुष्टि आदि; रुद्र की गुणोदरी, गोमुखी, दीर्घजिह्वा, ज्वालामुखी आदि। मार्कण्डेयपुराण के अनुसार समस्त देवताओं की तेजोराशि देवी शक्ति के रूप में कही गई है जिसकी शक्ति वैष्णवी, माहेश्वरी, ब्रह्माणी, कौमारी, नारसिंही, इंद्राणी, वाराही आदि हैं। उन देवों के स्वरूप और गुणादि से युक्त इनका वर्णन प्राप्त होता है।


title: शक्ति (देवी)

text: तंत्र के अनुसार किसी पीठ की अधिष्ठात्री देवी शक्ति के रूप में कही गई है, जिसकी उपासना की जाती है। इसके उपासक शाक्त कहे जाते हैं। यह शक्ति भी सृष्टि की रचना करनेवाली और पूर्ण सामर्थ्यसंपन्न कही गई है। बौद्ध, जैन आदि संप्रदायों के तंत्रशास्त्रों में शक्ति की कल्पना की गई है, इन्हें बौद्धाभर्या भी कहा गया है। तांत्रिकों की परिभाषा में युवती, रूपवती, सौभाग्यवती विभिन्न जाति की स्त्रियों को भी इस नाम से कहा गया है और विधिपूर्वक इनका पूजन सिद्धिप्रद माना गया है।


title: शक्ति (देवी)

text: प्रभु, मंत्र और उत्साह नाम से राजाओं की तीन शक्तियाँ कही गई हैं। कोष और दंड आदि से संबंधित शक्ति प्रभुशक्ति, संधिविग्रह आदि से संबंधित मंत्रशक्ति और विजय प्राप्त करने संबंधी शक्ति को उत्साह शक्ति कहा गया। राज्यशासन की सुदृढ़ता के निमित्त इनका होना आवश्यक कहा गया है।


title: शक्ति (देवी)

text: शब्द के अंतर्निहित अर्थ को व्यक्त करने का व्यापार शब्दशक्ति नाम से अभिहित है। ये व्यापार तीन कहे गए हैं - अभिधा, लक्षणा और व्यंजना। आचार्यों ने इसे शक्ति और वृत्ति नाम से कहा है। घट के निर्माण में मिट्टी, चक्र, दंड, कुलाल आदि कारण है और चक्र का घूमना शक्ति या व्यापार है और अभिधा, लक्षणा आदि व्यापार शक्तियाँ हैं। मम्मट ने व्यापार शब्द का प्रयोग किया है तो विश्वनाथ ने शक्ति का। 'शक्ति' में ईश्वरेच्छा के रूप में शब्द के निश्चित अर्थ के संकेत को माना गया है। यह प्राचीन तर्कशास्त्रियों का मत है। बाद में 'इच्छामात्र' को 'शक्ति' माना गया, अर्थात् मनुष्य की इच्छा से भी शब्दों के अर्थसंकेत की परंपरा को माना। 'तर्कदीपिका' में शक्ति को शब्द अर्थ के उस संबंध के रूप में स्वीकार किया गया है जो मानस में अर्थ को व्यक्त करता है।


title: पिता

text: एक बच्चे के जन्म लेने के लिये स्त्री के अतिरिक्त जिस पुरुष का सहयोग होता है, पिता कहलाता है | इसे वैज्ञानिक दृष्टि से देखा जाये तो स्त्री के गर्भ में बच्चे का जन्म जिस पुरुष के वीर्य से होता है वो पुरुष ही पिता कहलाता है |


title: पिता

text: वर्तमान हिन्दी शब्द पुरातन संस्कृत शब्द 'पितृ' से आया है जिसके सजातीय शब्द हैं: लातीनी pāter (पातर), युनानी πατήρ, मूल-जर्मेनिक fadēr (फ़ादर) (पूर्वी फ़्रिसियायी foar (फ़ोवार), डच vader (फ़ादर), जर्मन Vater (फ़ातर))।


title: पिता

text: रिवायती तौर पर पिता का बच्चों के प्रति सुरक्षा, सहायता और ज़िम्मेदारी वाला रवैया होता है। पिता सिर्फ़ जैविक ही नहीं बल्कि पालनहार पिता भी हो सकता है। मानवविज्ञानी मॉरिस गोडेलियर के मुताबिक़ मानवीय पिता द्वारा धारण की गई पितृ-भूमिका, मानवीय समाज और उनके सबसे नज़दीकी जैविक रिशतेदार—चिम्पांज़ी और बोनोबो— में एक आलोचनात्मक फ़र्क़ है क्योंकि यह जानवर अपने पितृ-संबंध से अनजान होते हैं।


पिता


title: ऑल इंडिया अन्ना द्रविड़ मुनेत्र कड़गम

text: ऑल इण्डिया अन्ना द्रविड़ मुनेत्र कड़गम (लोकप्रिय रूप: अन्नाद्रमुक) तमिल नाडु और पुदुचेरी, भारत का एक राजनीतिक दल है। इसकी स्थापना सन् 1972 में पूर्व अभिनेता व राजनीतिज्ञ एम जी रामचन्द्रन ने की थी जब वो द्रमुक से अलग हो गये थे।


title: आतिथ्य

text: आतिथ्य एक मेहमान तथा मेजबान के मध्य संबंध अथवा सत्कारशीलता का कृत्य अथवा प्रचलन है। जोकि मेहमान, आगंतुक अथवा अजनबियों; आश्रयस्थल, सदस्यता क्लब, कन्वेंशन, आकर्षणों, विशेष घटनाओं का स्वागत तथा मनोरंजन तथा यात्रियों तथा पर्यटकों के लिये अन्य सेवाये हैं।


title: आतिथ्य

text: "आतिथ्य" का आशय उन लोगों के प्रति देखभाल तथा दयालुता प्रदान करना भी हो सकता है जिनको इसकी आवश्यकता है।


title: आतिथ्य

text: अंग्रेज़ी के शब्द hospitality, अर्थात आतिथ्य, का उद्गम लैटिन शब्द "hospes" से हुआ है; तथा "hospes" की उत्पत्ति "hostis" से हुई है, जिसका मूल अर्थ है, शक्ति होना. शाब्दिक रूप से "मेजबान" का अर्थ "अजनबियों का स्वामी" होता है "hostire" का अर्थ बराबर अथवा प्रतिपूर्ति करना होता है।


title: आतिथ्य

text: होमेरिक काल में आतिथ्य यूनानी देवकुल के मुख्य देवता जियस के आधीन था। जियस को 'ज़ेनिअस ज़ौस' (क्सेनोस का अर्थ है, अजनबी) की उपाधि भी प्रदान की गयी है जो इस तथ्य पर जोर देता है कि आतिथ्य सबसे महत्त्वपूर्ण था। एक यूनानी घर के बाहर सेजरने वाले किसी अजनबी को परिवार द्वारा घर के अंदर आमंत्रित किया जा सकता था। मेजबान अजनबी के पैर धोने, खाना तथा शराब पेश करने तथा मेहमान के आरामदायक होने के बाद ही उसका नाम पूछ सकता था।


title: आतिथ्य

text: पवित्र आतिथ्य की यूनानी धारणा की व्याख्या टेलीमैकस तथा नेस्टर की कहानी में की गई है। जब टेलीमैकस नेस्टर से मिलने आया, नेस्टर इससे अनभिज्ञ था कि उसका अतिथि उसके पुराने मित्र ओडीसियस का पुत्र है। लेकिन फिर भी नेस्टर ने टेलीमैकस तथा उसकी पार्टी का मुक्तहस्त से स्वागत किया, इस प्रकार "hostis" "अजनबी" तथा "hostire" "समतुल्य या बराबर" के मध्य सम्बन्ध का प्रदर्शन किया कि किस तरह आतिथ्य की धारणा में ये दो मिलते हैं।


title: आतिथ्य

text: बाद में, नेस्टर के पुत्रों में से एक इस बात की देखभाल करते हुये कि उसे कोई तकलीफ न हो, टेलीमैकस के नजदीक के बिस्तर पर सो गया। नेस्टर ने एक बग्गी तथा घोड़े भी टेलीमैकस के लिये छोड़े जिससे वह पायलस से स्पारटा तक थल मार्ग से यात्रा कर सकें तथा अपने पुत्र पिसिसट्राटस को सारथी के रूप में नियुक्त किया। यह प्राचीन ग्रीक आतिथ्य के दो अन्य घटकों बचाव तथा मार्गदर्शन की व्याख्या करता है।


title: आतिथ्य

text: उपरोक्त कहानी तथा उसके वर्तमान अर्थ के आधार पर आतिथ्य का तात्पर्य अजनबी को मेजबान के बराबर/समतुल्य रखना, उसकी देखभाल करना तथा उसे सुरक्षित महसूस कराना होता है, तथा उसकी मेजबानी के अंत में उसे अगले पड़ाव का मार्गदर्शन प्रदान करना होता है।


title: आतिथ्य

text: समसामयिक पश्चिम में आतिथ्य दुर्लभतः बचाव तथा अस्तित्व का मसला है, तथा अधिकतर शिष्टाचार तथा मनोरंजन से सम्बन्धित है। हालांकि इसमें आज भी अपने अतिथि के लिये आदर प्रदर्शित करना, उनकी आवश्यकताओं को पूरा करना तथा उनको बराबर का मानना शामिल है। व्यक्तिगत मित्रों एवं किसी के समूह के सदस्य की तुलना में अजनबियों के प्रति आतिथ्य का प्रदर्शन संस्कृतियों एवं उपसंस्कृतियों के अनुरूप भिन्न-भिन्न होता है।


title: आतिथ्य

text: आतिथ्य सेवा उद्योग में होटल, कैसीनो एवं आश्रयस्थल शामिल हैं जो अजनबियों को आराम तथा निर्देश प्रदान करते हैं, लेकिन केवल व्यापार संबंधों के भाग के रूप में. हॉस्पिटल, हॉस्पाइस एवं हॉस्टल शब्द भी "होस्पीटेलिटी" से लिये गये हैं तथा ये संस्थान व्यक्तिगत देखभाल की ओर अधिक इशारा करते हैं।


title: आतिथ्य

text: पश्चिमी संदर्भ में, एथेन्स तथा येरुशलम के मध्य गतिशील तनाव के साथ दो अवस्थाओं में अधिक प्रगतिशील संक्रमण के साथ अन्तर देखा जा सकता है: एक व्यक्तिगत कर्तव्य बोध महसूस करने के आधार पर आतिथ्य तथा एक संगठित परंतु अज्ञात सामाजिक सेवाओं के लिये सरकारी संस्थानों पर आधारित होता है: जिनमें गरीब, अनाथ, बीमार, विदेशी, अपराधी आदि विशेष प्रकार के अजनबियों हेतु विशेष स्थान है। शायद, इस प्रगतिशील संस्थानीकरण को मध्य काल तथा पुनर्जागरण काल के मध्य संक्रमण से गठबंधित किया जा सकता है (इवान इलिच, "द रिवर्स नार्थ ऑफ द फ्यूचर"). "आय एम गोइंग टु गेट यू ए पिलो एण्ड मेक यू फील रिअल गुड", आतिथ्य का एक उदाहरण हो सकता है। यह अतिथि के आतिथ्य को दर्शाता है।


title: आतिथ्य

text: मध्य पूर्वीय संस्कृति में, आपके मध्य रहने वाले अजनबियों तथा विदेशियों की देखभाल को सांस्कृतिक मानदण्ड माना गया। ये मानदण्ड बाइबल संबंधी कई आज्ञाएं तथा उदाहरणों में प्रतिबिंबित किये गये हैं।


title: आतिथ्य

text: संभवतः सर्वाधिक चरम उदाहरण जेनेसिस (प्रथम खण्ड) में दिया गया है। ईश्वर, फरिश्तों के समूह को आतिथ्य प्रदान करता है (जिन्हें वह केवल इंसान मानता है); जब भीड़ उनका बलात्कार करने का प्रयास करती है तो वे इस हद तक चले जाते हैं कि वे फरिश्तों के स्थान पर अपनी पुत्रियों को प्रस्तुत कर देते हैं। यह कहते हुये कि, "इन व्यक्तियों के साथ कुछ नहीं करो, क्योंकि ये मेरी शरण में आये हैं।" (जैनेसिस 19:8, एन आई वी)


title: आतिथ्य

text: मेजबान तथा अतिथि दोनों के लिये कठोर बाध्यतायें हैं। यह बंधन एक छत के नीचे नमक खाकर स्थापित किया जाता है, तथा इतना कठोर होता है कि एक अरबी कहानी बताती है कि एक चोर ने एक वस्तु का स्वाद यह सोच कर चखा कि वह चीनी है तथा, यह जानकर कि वह नमक है, उसने वो सभी चीजें वहां वापस रख दीं जो उसने उठाई थीं तथा चला गया।


title: आतिथ्य

text: प्राचीन ग्रीक तथा रोमन लोगों के लिये आतिथ्य एक दैवीय स्थिति थी। मेजबान से अतिथियों की आवश्यकताओं को पूरा करना सुनिश्चित करने की अपेक्षा की जाती थी। प्राचीन ग्रीक शब्द ज़ीनिया, अथवा थिओज़िनिया देवता के शामिल होने पर अनुष्ठात्मक अतिथि-मित्रता संबंध को अभिव्यक्त करता है।


title: आतिथ्य

text: प्राचीन विश्व में आतिथ्य के महत्व का एक उदाहरण बाउसिस तथा फिलमोन की कहानी है। इस कहानी में, प्राचीन देवता जीयस तथा हार्मिस फ्रिगिया के शहर में साधारण किसान के रूप में वेश बदलकर जाते हैं। खाने तथा रात में रुकने की खोज में उन्होंने कई बन्द दरवाजे देखे, जब तक कि वे फिलमोन तथा बाउसिस के घर में नहीं आये. यद्यपि वह गरीब थे, परंतु दम्पत्ति ने अच्छे मेजबान की तरह व्यवहार करते हुए, अतिथि को उनके पास जो कुछ थोड़ा बहुत था वह दिया, तथा जब वह यह समझ पाते हैं कि उनके अतिथि वास्तव में भेष बदल कर आये देवता है, वे अपने घर की रक्षा करने वाले एक कलहंस (गूज़) को बलि करने का प्रस्ताव करते हैं। शहर में आई बाढ़ से शेष गैर सत्कारशील शहरी व्यक्तियों के स्थान पर उस दम्पति को बचाने के अलावा, पुरस्कार के रूप में देवता उनकी एक इच्छा पूरी करने का वचन देते हैं।


title: आतिथ्य

text: केल्टिक सोसायटियों ने भी आतिथ्य की धारणा का सम्मान किया है, विशेषकर बचाव के संबंध में. एक मेजबान, जिसने एक व्यक्ति को शरण देने की स्वीकृति दी है, उससे अपने अतिथि को केवल भोजन तथा आश्रय देने की ही अपेक्षा नहीं की जाती परंतु उसे यह भी सुनिश्चित करना होता है कि उनकी देखभाल के अधीन मेहमान को कोई हानि न हो.


title: आतिथ्य

text: इसका वास्तविक जीवन का उदाहरण मूलतः 17वीं शताब्दी प्रारंभ के स्कॉटिश क्लान मैक ग्रेगर के इतिहास में है। क्लेन लेमान्ट का मुखिया ग्लेनस्ट्रा में मैक ग्रेगर मुखिया के घर में आया तथा उसने उसे बताया कि वह शत्रुओं से बचता घूम रहा है तथा शरण देने की प्रार्थना की. मैक ग्रेगर ने अपने मुखिया भाई का स्वागत किया तथा कोई प्रश्न नहीं किया। बाद में उस रात मैक ग्रेगर क्लेन के सदस्य लेमॉन्ट मुखिया को देखने आये, तथा उन्होंने मुखिया को सूचित किया कि वास्तव में लेमॉन्ट ने अपने पुत्र तथा वारिस की झगड़े में हत्या कर दी है। आतिथ्य के धार्मिक नियम को ध्यान में रखते हुए, मैक ग्रेगर ने लेमॉन्ट को न केवल उनके गोत्र के व्यक्तियों को सौंपने से मना किया बल्कि अगली सुबह उसे उसकी पूर्वजों की जमीन तक छोड़ा. इस कृत्य की बाद में प्रतिपूर्ति हुई जब मेक ग्रेगर्स भगोड़े घोषित किये गये, लेमॉन्ट ने उनके कई लोगों को सुरक्षित स्थान दिया.


title: आतिथ्य

text: भारत संसार की सबसे पुरानी सभ्यताओं में से एक है, तथा प्रत्येक संस्कृति के समान उसकी अपनी पसंदीदा कहानियां हैं जिनमें से कुछ आतिथ्य पर भी हैं। जैसे कि कोई अनाड़ी अपना छोटा सा टुकड़ा बिन बुलाए मेहमान के साथ बांटता है, इस खोज में कि मेहमान भेष बदल कर आये देवता हो सकते हैं, जो उसकी उदारता का प्रचुर मात्रा में पुरस्कार देंगे. जैसे कि एक स्त्री, जितना संभव हो, प्रेमपूर्वक उतनी खिचड़ी पकाती है, उन सभी के लिये जो भूखे है, उस दिन तक जब वह खाने का अपना हिस्सा भी आखरी भूखे व्यक्ति को दे देती है, तथा भेष बदल कर आये हुए देवता उसे कभी न समाप्त होने वाला खिचड़ी का बर्तन पुरस्कार में देते हैं। अधिकतर वयस्क भारतीय अपने बालपन से इस प्रकार की कहानियां सुनते हुये बड़े हुए हैं। वे "अतिथि देवो भव" के दर्शन शास्त्र में विश्वास रखते हैं, जिसका अर्थ है "अतिथि भगवान होता है". इस मूल मन्त्र से घर में आये अतिथियों के संबंध में दयालुता का भारतीय दृष्टिकोण तथा अन्य सभी सामाजिक परिस्थितियां प्रमाणित होती हैं।


title: आतिथ्य

text: भारत का अर्थ आधुनिक भारत से नहीं है, 1947 में विभाजन के पहले भारत तथा पाकिस्तान एक ही देश थे। इसलिये जब भारतीय सभ्यता की बात की जाती है, इसका आश्य भारत तथा पाकिस्तान दोनों के संबंध में है।


title: आतिथ्य

text: सांस्कृतिक मान या मूल्य के रूप में आतिथ्य एक स्थापित समाजशास्त्रीय परिस्थिति है, जिसके बारे में लोग अध्ययन करते एवं लिखते हैं (संदर्भ देखें, एवं आतिथ्य आचार शास्त्र).


title: आतिथ्य

text: एक विशेष प्रकार के आतिथ्य का प्रदर्शन करते हुये कुछ क्षेत्र एक ही परंपरा में ढ़ल गये हैं। उदाहरण के लिए:


title: आतिथ्य

text: क्या किया जाना चाहिये, बताने के लिये आचार शास्त्र जहाँ "क्या किया गया है" के परे जाता है; आतिथ्य आचार शास्त्र आतिथ्य से जुड़े हुये मसलों में "क्या किया जाना "चाहिये" " बताता है। आतिथ्य सिद्धांत एवं मानक विभिन्न संस्कृतियों एवं परंपराओं में; एवं पूरे इतिहास में आतिथ्य प्रचलनों, प्रक्रियाओं एवं संबंधों के जटिल विश्लेषण से लिये गये हैं। अंततः, आतिथ्य सिद्धांतों को वाणिज्यक एवं गैर-वाणिज्यक व्यवस्थाओं में प्रयुक्त किया गया है।


title: आतिथ्य

text: आचारण के एक मानक के रूप में, संपूर्ण इतिहास में आतिथ्य को एक कानून, एक आचार शास्त्र, एक सिद्धांत, एक कोड (संहिता), एक कर्त्तव्य, एक गुण इत्यादि के रूप में माना गया है। इन परामर्शों को अतिथियों, मेजबानों, नागरिकों एवं अपरिचितों के मध्य अनिश्चित संबंधों के निपटारे हेतु सृजित किया गया था। अपने प्राचीन उद्भव एवं मानव संस्कृतियों में सर्वव्यापकता के बावजूद, आतिथ्य के सिद्धांत पर नैतिक दार्शनिकों ने तुलनात्मक रूप से कम ध्यान दिया है, तथा उन्होंने अपना ध्यान अन्य नैतिक सिद्धांतों यथा - अच्छा, बुरा, सही एवं गलत आदि पर केन्द्रित किया।


title: आतिथ्य

text: अब तक नैतिक आदेश, या आचार शास्त्रीय दृष्टिकोण के रूप में आतिथ्य ने आचार शास्त्रीय व्यवहार हेतु कई अन्य परामर्शों को पीछे छोड़ा है: प्राचीन मध्यपूर्व, यूनान एवं रोमन संस्कृतियों में आतिथ्य का आचार शास्त्र एक कोड था जो अतिथियों एवं मेजबानों से एक निश्चित प्रकार के आचरण की माँग करता था। एक उदाहरणः शूरवीरता में स्टेशन (ठहराव) के व्यक्तियों द्वारा अन्य व्यक्तियों के माँगे जाने पर भोजन एवं आवास प्रदान करना आवश्यक है।


title: आतिथ्य

text: कई रूपों में, व्यवहार के ये मानक वर्तमान समय में वाणिज्यिक आतिथ्य उद्योग तक मौजूद रहे हैं, जहाँ प्राचीन विचारों के वंशज वर्तमान मानकों एवं प्रचलनों को सूचित करते रहते हैं।


title: आतिथ्य

text: वाणिज्यिक आतिथ्य व्यवस्थाओं में आचार शास्त्र. अनुप्रयुक्त आचार शास्त्र, आचार शास्त्र की वह शाखा है जो हमारे आचार शास्त्रीय सिद्धांतों एवं निर्णयों की पड़ताल करती है। अनुप्रयुक्त आचार शास्त्र की कई शाखायें हैं: व्यापार आचार शास्त्र, व्यावसायिक आचार शास्त्र, चिकित्सा आचार शास्त्र, शैक्षणिक आचार शास्त्र, पर्यावरणीय आचार शास्त्र एवं अन्य.


title: आतिथ्य

text: आतिथ्य आचार शास्त्र अनुप्रयुक्त आचार शास्त्र की एक शाखा है। व्यवहार में, यह अनुप्रयुक्त आचार शास्त्र की अन्य शाखाओं के संबंधों को मिलाता है, जैसे कि व्यापार आचार शास्त्र, पर्यावरणीय आचार शास्त्र, व्यावसायिक आचार शास्त्र, एवं अन्य. उदाहरण के लिए, जब एक स्थानीय आतिथ्य उद्योग तरक्की करता है, तब संभावित आचार शास्त्रीय दुविधायें प्रचुरता से सामने आती हैं: उद्योग के प्रचलनों का पर्यावरण पर क्या प्रभाव होता है? मेजबान समुदाय पर क्या प्रभाव होता है? स्थानीय अर्थव्यवस्था पर क्या प्रभाव होता है? स्थानीय समुदाय; बाहरी व्यक्तियों, पर्यटकों एवं अतिथियों के बारे में नागरिकों के रवैये पर क्या प्रभाव होता है? ये ऐसे कुछ प्रश्न हैं जो कि अनुप्रयुक्त आचार शास्त्र के एक संस्करण के रूप में आतिथ्य आचार शास्त्र पूछ सकता है।


title: आतिथ्य

text: चूँकि आतिथ्य एवं पर्यटन सम्मिलित रूप से विश्व में सबसे बड़े सेवा उद्योगों का सृजन करता है, अतः आतिथ्य एवं पर्यटन से जुड़े व्यक्तियों के लिये अच्छे और बुरे व्यवहार तथा सही और गलत कार्यों की बहुत संभावनायें हैं। इन उद्योगों में आचार शास्त्र आचरण संहिताओं, कर्मचारी मैनुअल, उद्योग मानकों (चाहे अस्पष्ट या स्पष्ट) एवं कई अन्य द्वारा निर्देशित होता है।


title: आतिथ्य

text: यद्यपि विश्व पर्यटन संगठन ने आचार शास्त्र के उद्योग अनुसार कोड प्रस्तावित किये हैं, आतिथ्य उद्योग के लिये वर्तमान में कोई वैश्विक संहिता नहीं है। वाणिज्यिक आतिथ्य व्यवस्थाओं में आचार शास्त्र संबंधी विभिन्न पाठ्य पुस्तकें हाल ही में प्रकाशित की गयी हैं एवं वर्तमान में आतिथ्य शिक्षा पाठ्यक्रमों में प्रयुक्त हो रही हैं।


title: असम आन्दोलन

text: भारतीय राजनीति में असम आंदोलन क्षेत्रीय और जातीय अस्मिता जुड़े आन्दोलनों में महत्वपूर्ण स्थान रखता है। इस आंदोलन के दौरान असम के भू-क्षेत्र में बाहरी लोगों, खास तौर पर बांग्लादेश से आये लोगों को असम से बाहर निकालने के लिए ज़बरदस्त गोलबंदी हुई। इस आंदोलन की एक विशिष्टता यह ही थी कि इसे कई स्थानों पर ग़ैर-असमिया लोगों का भी समर्थन मिला। इसने राष्ट्रीय स्तर पर बहिरागतों के कारण स्थानीय समुदायों को होने वाली मुश्किलों और असुरक्षा-बोध के मसले पर रोशनी डाली। लेकिन इसके साथ ही इसने इस ख़तरे को भी रेखांकित किया कि भाषाई और सांस्कृतिक अस्मिता की परिभाषा जितनी संकुचित होती है, दूसरी भाषाओं और संस्कृतियों को अन्य या बाहरी घोषित करने की प्रवृत्ति मज़बूत होती चली जाती है।


title: असम आन्दोलन

text: असम में बाहरी लोगों के आने का एक लम्बा इतिहास रहा है। औपनिवेशिक प्रशासन ने हज़ारों बिहारियों और बंगालियों को यहाँ आकर बसने, यहाँ के चाय बागानों में काम करने और ख़ाली पड़ी ज़मीन पर खेती करने के लिए प्रोत्साहित किया। उस समय असम की जनसंख्या बहुत कम थी। ऐसे में असम के भूमिपतियों ने बंगाली जोतदारों और बिहारी मज़दूरों का खुलकर स्वागत किया। 1939 से 1947 के बीच मुसलमान साम्प्रदायिक शक्तियों ने भी बंगाली मुसलमानों को प्रोत्साहित किया कि वे असम में जाकर बसें। उन्हें लगता था कि ऐसा करने से देश विभाजन की स्थिति में वे बेहतर सौदेबाज़ी कर सकेंगे। विभाजन के बाद नये बने पूर्वी पाकिस्तान से पश्चिम बंगाल और त्रिपुरा के साथ-ही-साथ असम में भी बड़ी संख्या में बंगाली लोग आये। 1971 में पूर्वी पाकिस्तान (बाद में बांग्लादेश) में मुसलमान बंगालियों ख़िलाफ़ पाकिस्तानी सेना की हिंसक कार्रवाई के कारण वहाँ के तकरीबन दस लाख लोगों ने असम में शरण ली। बांग्लादेश बनने के बाद इनमें से अधिकतर लौट गये, लेकिन तकरीबन एक लाख लोग वहीं रह गये। 1971 के बाद भी बड़े पैमाने पर बांग्लादेशियों का असम में आना जारी रहा। ऐसे में असम के किसानों और मूलवासियों को यह डर सताने लगा कि उनकी ज़मीन-जायदाद पर बांग्लादेश से आये लोगों का कब्ज़ा हो जाएगा। जनसंख्या में होने वाले इस बदलाव ने मूलवासियों में भाषाई, सांस्कृतिक और राजनीतिक असुरक्षा की भावना पैदा कर दी। इसने असम के लोगों और ख़ास तौर पर वहाँ के युवाओं को भावनात्मक रूप से उद्वेलित किया। असम के लोगों को लगने लगा कि बाहरी लोगों, ख़ास तौर पर बांग्लादेशियों के कारण वे अपने ही राज्य में अल्पसंख्यक बन जाएँगे जिससे राज्य की अर्थव्यवस्था और राजनीति पर उनकी कोई पकड़ नहीं रह जाएगी। लोगों का यह डर पूरी तरह ग़लत भी नहीं था। 1971 की जनगणना में असम में असमिया भाषा बोलने वाले सिर्फ़ ५९% प्रतिशत ही लोग थे। इसमें भी बहुत से बंगाली शामिल थे जिन्होंने एक पीढ़ी से ज़्यादा समय से यहाँ रहने के कारण यह भाषा सीख ली थी। इन्हीं कारणों से 1980 के दशक में ग़ैर-कानूनी बहिरागतों के ख़िलाफ़ असम में एक ज़ोरदार आंदोलन चला।


title: असम आन्दोलन

text: उल्लेखनीय है कि उन्नीसवीं सदी और खासतौर पर आज़ादी बाद यह क्षेत्र खास तरह के राजनीतिक पुनर्जागरण के दौर से गुज़रा जिसने असम लोगों में अपनी भाषा, संस्कृति, साहित्य, लोक कला और संगीत के प्रति गर्व की भावना पैदा की। राज्य की सांस्कृतिक, भाषाई और धार्मिक विविधता को देखते हए यह एक जटिल प्रक्रिया थी। एकीकृत असमिया संस्कृति की तरफ़दारी करने वाले बहुत से लोगों का यह भी मानना रहा है कि आदिवासी इलाकों को अलग से विशेष अधिकार देकर या मेघालय, मिजोरम, नगालैण्ड और अरुणाचल प्रदेश जैसे अलग राज्यों को निर्माण करके केंद्र सरकार ने एक व्यापक असमिया पहचान के निर्माण में रुकावट डालने का काम किया है। इसीलिए असम के युवाओं में केंद्र के प्रति एक नकारात्मकता और आक्रोश की भावना रही है।


title: असम आन्दोलन

text: पचास दशक से ही गैर-कानूनी रूप से बाहरी लोगों का असम में आना एक राजनीतिक मुद्दा बनने लगा था, लेकिन 1979 में यह एक प्रमुख मुद्दे के रूप में सामने आया, जब बड़ी संख्या में बांग्लादेश से आने वाले लोगों को राज्य की मतदाता सूची में शामिल कर लिया गया। 1978 में मांगलोडी लोकसभा क्षेत्र के सांसद की मृत्यु के बाद उपचुनाव की घोषणा हुई। चुनाव अधिकारी ने पाया कि मतदाताओं की संख्या में अचानक ज़बरदस्त इज़ाफ़ा हो गया है। इसने स्थानीय स्तर पर लोगों में आक्रोश पैदा किया। यह माना गया कि बाहरी लोगों, विशेष रूप से बांग्लादेशियों के आने के कारण ही इस क्षेत्र में मतदाताओं की संख्या में ज़बरदस्त बढ़ोतरी हुई है। ऑल असम स्टूडेंट यूनियन (आसू) और क्षेत्रीय राजनीतिक, साहित्यिक और सांस्कृतिक संगठनों से मिलकर बनी असम गण संग्राम परिषद ने बहिरागतों के ख़िलाफ़ आंदोलन छेड़ दिया। गौरतलब है कि एक छात्र संगठन के रूप में आसू अंग्रेज़ों के ज़माने से ही अस्तित्व में था। उस समय उसका नाम था अहोम छात्र सम्मिलन। लेकिन 1940 में यह संगठन विभाजित हुआ और 1967 में इन दोनों धड़ों का फिर से विलय हो गया और संगठन का नाम ऑल असम स्टूडेंट्स एसोसिएशन रखा गया। लेकिन फिर इसका नाम बदलकर ऑल असम स्टूडेंट यूनियन या आसू कर दिया गया।


title: असम आन्दोलन

text: आसू द्वारा चलाये गये आंदोलन को असमिया भाषा बोलने वाले हिंदुओं, मुसलिमों और बहुत से बंगालियों ने भी खुल कर समर्थन दिया। आंदोलन के नेताओं ने यह दावा किया कि राज्य की जनसंख्या का 31 से 34 प्रतिशत भाग बाहर से ग़ैर-कानूनी रूप से आये लोगों का है। उन्होंने केंद्र सरकार से माँग की कि वह बाहरी लोगों को असम आने से रोकने के लिए यहाँ की सीमाओं को सील कर दे, ग़ैर-कानूनी बाहरी लोगों की पहचान करे और उनके नाम को मतदाता सूची से हटाये और जब तक ऐसा न हो असम में कोई चुनाव न कराये। आंदोलन ने यह माँग भी रखी कि 1961 के बाद राज्य में आने वाले लोगों को उनके मूल राज्य में वापस भेजा जाए या कहीं दूसरी जगह बसाया जाए। इस आंदोलन को इतना ज़ोरदार समर्थन मिला कि 1984 में यहाँ के सोलह संसदीय क्षेत्रों से 14 संसदीय क्षेत्रों में चुनाव नहीं हो पाया। 1979 से 1985 के बीच राज्य में राजनीतिक अस्थिरता रही। राष्ट्रपति शासन भी लागू हुआ। लगातार आन्दोलन होते रहे और कई बार इन आंदोलनों ने हिंसक रूप अख्तियार किया। राज्य में अभूतपूर्व जातीय हिंसा की स्थिति पैदा हो गयी। लम्बे समय तक समझौता-वार्ता चलने के बावजूद आंदोलन के नेताओं और केंद्र सरकार के बीच कोई सहमति नहीं बन सकी, क्योंकि यह बहुत ही जटिल मुद्दा था। यह तय करना आसान नहीं था कि कौन ‘बाहरी’ या विदेशी है और ऐसे लोगों को कहाँ भेजा जाना चाहिए।


title: असम आन्दोलन

text: केंद्र सरकार ने 1983 में असम में विधानसभा चुनाव कराने का फ़ैसला किया। लेकिन आंदोलन से जुड़े संगठनों ने इसका बहिष्कार किया। इन चुनावों में बहुत कम वोट डाले गये। जिन क्षेत्रों में असमिया भाषी लोगों का बहुमत था, वहाँ तीन प्रतिशत से भी कम वोट पड़े। राज्य में आदिवासी, भाषाई और साम्प्रदायिक पहचानों के नाम पर ज़बरदस्त हिंसा हुई जिसमें तीन हज़ार से भी ज़्यादा लोग मारे गये। चुनावों के बाद कांग्रेस पार्टी की सरकार ज़रूर बनी, लेकिन इसे कोई लोकतांत्रिक वैधता हासिल नहीं थी। 1983 की हिंसा के बाद दोनों पक्षों में फिर से समझौता-वार्ता शुरू हुई। 15 अगस्त 1985 को केंद्र की राजीव गाँधी सरकार और आंदोलन के नेताओं के बीच समझौता हुआ जिसे असम समझौते के नाम से जाना गया। इसके तहत 1951 से 1961 के बीच आये सभी लोगों को पूर्ण नागरिकता और वोट देने का अधिकार देने का फ़ैसला किया गया। तय किया कि जो लोग 1971 के बाद असम में आये थे, उन्हें वापस भेज दिया जाएगा। 196 1 से 1971 के बीच आने वाले लोगों को वोट का अधिकार नहीं दिया गया, लेकिन उन्हें नागरिकता के अन्य सभी अधिकार दिये गये। असम के आर्थिक विकास के लिए पैकेज की भी घोषणा की गयी और यहाँ ऑयल रिफ़ाइनरी, पेपर मिल और तकनीक संस्थान स्थापित करने का फ़ैसला किया गया। केंद्र सरकार ने यह भी फ़ैसला किया कि वह असमिया-भाषी लोगों के सांस्कृतिक, सामाजिक और भाषाई पहचान की सुरक्षा के लिए विशेष कानून और प्रशासनिक उपाय करेगी। इसके बाद, इस समझौते के आधार पर मतदाता-सूची में संशोधन किया गया। विधानसभा को भंग करके 1985 में ही चुनाव कराए गये, जिसमें नवगठित असम गण परिषद को बहुमत मिला। पार्टी के नेता प्रफुल्ल कुमार महंत, जो कि आसू के अध्यक्ष भी थे, मुख्यमंत्री बने। उस समय उनकी उम्र केवल 32 वर्ष की थी। असम-समझौते से वहाँ लम्बे समय से चल रही राजनीतिक अस्थिरता का अंत हुआ। लेकिन 1985 के बाद भी यहाँ एक अलग बोडो राज्य के लिए आंदोलन चलता रहा। इसी तरह भारत से अलग होकर असमिया लोगों के लिए एक अलग राष्ट्र की माँग को लेकर उल्फा का सक्रिय, भूमिगत और हिंसक आंदोलन भी चलता रहा।


title: असम आन्दोलन

text: असम आंदोलन और असम समझौते के अनुभव से पता चलता है कि बाहरी लोगों को ग़ैर-कानूनी रूप से कहीं बसने से रोकना तो आवश्यक है, लेकिन एक बार जो बस गया उसे हटाना एक बहुत मुश्किल काम है। इसके अलावा पिछली कई पीढ़ियों से राज्य में बस चुके लोगों को सिर्फ़ उनकी धार्मिक या भाषाई पहचान के आधार पर विदेशी का दर्जा देने से एक तरह की कट्टरता को ही प्रोत्साहन मिलता है। असम आंदोलन के दौरान भी राष्ट्रीय स्वयंसेवक संघ ने इसे मुसलमानों के ख़िलाफ़ अभियान का रंग देने की कोशिश की थी। उल्लेखनीय है कि जिस मुद्दे को लेकर असम आंदोलन शुरू हुआ था, वह मुद्दा और उससे जुड़ी शिकायतें अभी तक पूरी तरह दूर नहीं हो पायी हैं। इसके अलावा असम के समाज में दूसरी पहचानों के प्रति असहिष्णुता की भावना बढ़ी है। ऐसा सिर्फ़ ‘मुसलमान बंगालियों’ के संदर्भ में ही नहीं हुआ है, बल्कि आदिवासी लोगों की माँगों के ख़िलाफ़ भी एक तरह की कट्टरता पनपी है।


title: असम आन्दोलन

text: 1. दिलीप कुमार चट्टोपाध्याय (1990), हिस्ट्री ऑफ़ असमीज़ मूवमेंट सिंस 1947, मिनर्वा पब्लिकेशंस, कोलकाता.


title: असम आन्दोलन

text: 4. के.एम. शर्मा (1980) ‘द असम क्वेश्चन : अ हिस्टोरिकल पर्सपेक्टिव’, इकॉनॉमिक ऐंड पॅलिटिकल वीकली, खण्ड 15, अंक 31.


title: असम आन्दोलन

text: 5. बरुआ इण्डिया इटसेल्फ़ असम द पॉलिटिक्स ऑफ़ नेशनलिटी, युनिवर्सिटी ऑफ़ पेन्नसिल्वानिया प्रेस, फ़िलाडेल्फ़िया.


title: जमालपुर, बिहार

text: जमालपुर (Jamalpur) भारत के बिहार राज्य के मुंगेर ज़िले में स्थित एक नगर है। यह मुंगेर से 8 किमी दूर है और मुंगेर-जमालपुर वास्तव में एक ही जुड़वा-नगर क्षेत्र के भाग हैं।


title: मंदसौर ज़िला

text: मंदसौर ज़िला भारत के मध्य प्रदेश राज्य का एक ज़िला है। ज़िले का मुख्यालय मंदसौर है, और मेवाड़ के अंतिम किले के रूप में मेवाड़ महाराणा द्वारा नियंत्रित किया जाता था और समय के साथ-साथ तोमर राजपूत द्वारा भी संरक्षित किया गया था।


title: मंदसौर ज़िला

text: जिला मुख्यालय शहर, मंदसौर से इसका नाम पड़ा है। यह माना जाता है कि यह नाम मरहसौर से विकसित हुआ था, जो कि मरह और सौर या दसौर से से मिलकर बना हुआ था, जो कि दो गाँव के नाम थे जिनके विलय से इस शहर बना था। प्राचीन काल में इस शहर को दशपुर के नाम से जाना जाता था।


title: मंदसौर ज़िला

text: यह प्रदेश का औसत क्षेत्रफल वाला जिला है। जो 142 कि॰मी॰ उत्तर से दक्षिण और 124 कि॰मी॰ पूर्व से पश्चिम की ओर फैला हुआ है। इसका कुल क्षेत्रफल 5521 वर्ग कि॰मी॰ है। मंदसौर मप्र के उत्तर-पश्चिम में स्थित है, यह जिला राजस्थान के चार जिलों पश्चिम और उत्तर में चित्तौड़गढ़, पश्चिम में प्रतापगढ़, उत्तर-पूर्व में कोटा और पूर्व में झालावाड़ के साथ ही दक्षिण में मध्य प्रदेश के रतलाम जिले की सीमा से लगा हुआ है।


title: मंदसौर ज़िला

text: यह उज्जैन संभाग के अंतर्गत आता है। जो यह जिला 230’45’50’’ अक्षांश उत्तर और 250’2’55’’ अक्षांश उत्तर सामानांतर तथा 740 42’30’’ पूर्व और 750’50’20’’ पूर्व के मध्य स्थित है।


title: मंदसौर ज़िला

text: यह जिला उपसंभागों और 7 तहसीलों में बंटा हुआ है। उपसंभागीय मुख्यालय मंदसौर, मल्हारगढ़, सीतामऊ और गरोठ तथा तहसील मंदसौर एवं मल्हारगढ़ पश्चिम में स्थित है। जबकि सुवासरा, भानपुरा, गरोठ और सीतामऊ पूर्वीय भाग तथा दक्षिण में दलोदा तहसील स्थित हैं।


title: मंदसौर ज़िला

text: जिले का तापमान फरवरी के बाद से बढ़ना शुरू हो जाता है। मई में सामान्यतः सबसे अधिक गर्मी रहती है। दिन का औसत अधिकतम तापमान 40.80 डिग्री सेल्सियस तथा न्यूनतम तापमान 25.40 डिग्री से. रहता है। ग्रीष्म में दिन में गर्म और धूल भरी हवाएं चलती हैं। जून में मानसून से पूर्व तापमान 45 डि.से. तक पहुंच जाता है। जनवरी मौसम का सबसे सर्द महीना होता है, जिसमें अधिकतम तापमान 35 डि.से. तथा न्यूनतम तापमान 9.30 डि.से. तक रहता है।


title: मंदसौर ज़िला

text: यहां अफीम का उत्पादन विश्व में सबसे अधिक होता है। इस कारण भी यह जिला पूरे देश में जाना जाता है। स्लेट-पैंसिल उद्योग जिले का महत्वपूर्ण उद्योग है। यहॉ शक्कर उद्योग भी हैं। पवन चक्की के फार्म की स्थापना के लिए सी-डब्ल्यूईटी द्वारा जिले के कुछ हिस्सों का मुआवना किया गया है। जल्द ही वहा कुछ फार्मों की स्थापना की जायेगी।


title: मंदसौर ज़िला

text: सन 2001 की जनगणना के अनुसार जिले की जनसंख्या 1183274 है। जिले में अनुसूचित जाति के 212262 और अनुसूचित जनजाति के 37526 लोग निवास करते हैं। यहां मालवी बोली जाती है। जो राजस्थानी और हिन्दी की मिश्रित भाषा है।


title: मंदसौर ज़िला

text: मंदसौर पुरातात्विक और ऐतिहासिक दृष्टि से बहुत ही महत्वपूर्ण है। शिवना नदी के किनारे स्थित भगवान पशुपतिनाथ मंदिर के कारण यह देश भर में प्रसिद्ध है। इसे नेपाल के काठमांडु स्थित भगवान पशुपतिनाथ के समान ही माना गया है। यह मंदोदरी का जन्म स्थान भी है, जो रावण की पत्नी है, मंदसौर शब्द को मंदोदरी नाम से भी जोड कर देखा जाता है।


title: रोटी (1974 फ़िल्म)

text: रोटी 1974 में बनी हिन्दी भाषा की फिल्म है। इसका निर्माण रजनी देसाई ने और मनमोहन देसाई द्वारा निर्देशन किया गया। इसमें राजेश खन्ना और मुमताज़ ने अभिनय किया है, जबकि संगीत लक्ष्मीकांत-प्यारेलाल ने दिया है। यह फिल्म 1974 में "बेनाम" और "रोटी कपड़ा और मकान" के साथ जारी हुई थी।


title: रोटी (1974 फ़िल्म)

text: मंगल सिंह (राजेश खन्ना) शुरू से अपराधी रहा है। उसे पुलिस पकड़ लेती है और उसे फाँसी की सजा दी जाती है। वह नाटकीय रूप से अंडरवर्ल्ड डॉन, सूरज (पिंचू कपूर) की मदद से भाग जाता है। अब वो पुलिस से भाग रहा है। वह उत्तरी भारत के एक छोटे से गाँव में रहता है और बिजली (मुमताज़) की मदद से स्कूल-शिक्षक बन जाता है।


title: रोटी (1974 फ़िल्म)

text: वह श्रवण के दोस्त रामू की पहचान ले लेता है और श्रवण के माता-पिता, लालाजी (ओम प्रकाश) और माल्ती (निरूपा रॉय) के साथ रहने लगता है। यह जानते हुए कि वे उस आदमी के माता-पिता हैं जिसे उसने पुलिस से बचते समय मार दिया था।


title: विधिक सेवा प्राधिकरण अधिनियम, 1987

text: समान अवसर के आधार न्याय सुलभ कराने को सुनिश्चित करने के लिये भारत सरकार द्वारा विधिक सेवा प्राधिकरण अधिनियम, 1987 पारित किया गया जिसके द्वारा केन्द्र में राष्ट्रीय विधिक सेवा समिति एवं जिलों में जिला विधिक सेवा प्राधिकरण का गठन किया गया। राष्ट्रीय विधिक सेवा प्राधिकरण पर एक प्रमुख दायित्व सौंपा गया कि ग्रामीण क्षेत्रों, गरीब बस्तियों या स्लम कालोनियों में समस्त कमजोर वर्गो को उनके अधिकारों के साथ ही लोक अदालतों के माध्यम से विवादों को सुलझाने के लिए प्रात्साहित करने के लिए शिक्षित करने के प्रयोजन से विधिक सहायता शिविरों का आयोजन किया जाय और राज्य प्राधिकरणों पर इस कार्यक्रम के क्रियान्वयन का उत्तरदायित्व सौंपा गया।


title: विधिक सेवा प्राधिकरण अधिनियम, 1987

text: भारत के संविधान में एक क्रान्तिकारी व्यवस्था करते हुऐ संविधान में अनुच्छेद-39 (क) जोड़कर राज्यों पर यह दायित्व सौंपा गया कि वे यह सुनिश्चित करें कि विधिक तंत्र इस प्रकार से कार्य करें कि समान अवसर के आधार पर न्याय सुलभ हो तथा विशेषकर यह सुनिश्चित किया जाय कि आर्थिक निर्बलता या किसी अन्य निर्बलता के कारण कोई नागरिक न्याय प्राप्त करने के अवसर से वंचित न रह जाये। ऐसे व्यक्ति को उपयुक्त विधान या स्कीम द्वारा या किसी अन्य रीति से निःशुल्क विधिक सहायता उपलब्ध करायी जाये।


title: सर्वाधिक सदस्यता वाले यूट्यूब चैनलों की सूची

text: वीडियो प्लेटफ़ॉर्म यूट्यूब पर, चैनल का सब्सक्राइबर एक उपयोगकर्ता होता है, जिसने उस चैनल के सब्सक्राइब बटन को चुनकर, चैनल द्वारा जारी की गई सामग्री प्राप्त करने के लिए चुना है। प्रत्येक उपयोगकर्ता की सदस्यता फीड में हाल ही में चैनलों द्वारा प्रकाशित वीडियो होते हैं जिनसे खाता सदस्यता लिया जाता है। उपयोगकर्ताओं की सदस्यता लेने की क्षमता अक्टूबर 2005 में शुरू की गई थी, और वेबसाइट ने अप्रैल 2006 में अपने "सबसे अधिक सदस्यता वाले सदस्यों" की एक सूची प्रकाशित करना शुरू किया। मई 2006 तक सूची की तारीख, जिस पर समय का पहला संग्रह स्मोश, हजार से कम तीन ग्राहकों के साथ, नंबर एक स्थिति पर कब्जा कर लिया। तब से, कम से कम दस अन्य यूट्यूब चैनलों के पास प्लेटफ़ॉर्म की सबसे बड़ी ग्राहक संख्या है; इन में शामिल जडसन लेपली, ब्रुकर्स, लोनलीगर्ल15, नीगाहीगा, फ्रेड, रे, प्यू, और यूट्यूब (पूर्व यूट्यूब स्पॉटलाइट)। अगस्त 2020 तक सबसे अधिक सदस्यता वाला चैनल टी-सीरीज़ है, एक भारतीय संगीत वीडियो प्रकाशक जो इसी नाम की मनोरंजन कंपनी द्वारा संचालित है। 149 मिलियन की ग्राहक संख्या के साथ, चैनल ने अप्रैल 2019 से यह अंतर रखा है।


text: निम्न तालिका यूट्यूब पर पचास सबसे अधिक सदस्यता वाले चैनलों को सूचीबद्ध करती है, प्रत्येक कुल पास निकटतम मिलियन ग्राहकों के लिए, साथ ही साथ प्रत्येक चैनल के नेटवर्क, प्राथमिक भाषा और सामग्री श्रेणी। चैनल ग्राहकों की संख्या द्वारा आदेश दिए गए हैं; जिनके प्रदर्शित ग्राहक संख्या समान हैं वे वर्णानुक्रम में सूचीबद्ध हैं। अपने-अपने वीडियो (जैसे संगीत और समाचार) के अभाव वाले चैनल और उनकी सामग्री के हस्तांतरण के परिणामस्वरूप प्रभावी रूप से अप्रचलित किए गए चैनल (जैसे कि जस्टिनबिएरवेवो और रिहानावेवो) को बाहर रखा गया है। सूचीबद्ध 50 चैनलों में से 26 मुख्य रूप से अंग्रेजी में सामग्री का उत्पादन करते हैं।


text: निम्न तालिका मई 2006 के बाद से रिकॉर्ड किए गए सबसे अधिक सदस्यता वाले YouTube चैनल के रूप में उन्नीस अलग-अलग रन सूचीबद्ध करती है। केवल कम से कम 24 घंटे चलने वाले रन शामिल हैं।


text: तीसरी बार जब स्मोश सबसे अधिक सदस्यता वाला यूट्यूब चैनल बन गया, तो रे विलियम जॉनसन ने जोड़ी के साथ सहयोग किया। रेयान हिगा, शेन डावसन, फेलिक्स केजेलबर्ग, माइकल बकले, कासेम घारिबेह, द फाइन ब्रदर्स, और जॉनसन सहित शीर्ष YouTubers की एक हड़बड़ी ने जॉनसन को सबसे अधिक सदस्यता वाले चैनल से बाहर निकलने के तुरंत बाद युगल को बधाई दी।


text: 2018 के मध्य में, भारतीय संगीत वीडियो चैनल टी-सीरीज़ की सब्सक्राइबर गणना तेजी से स्वीडिश वेब कॉमेडियन और लेट्स प्लेयर प्यूडीपाइ, पास पहुुँच गई, जो उस समय यूट्यूब पर सबसे अधिक सब्सक्राइबर उपयोगकर्ता थे। नतीजतन, प्यूडीपाई और टी-सीरीज़, अन्य यूट्यूबर्स और मशहूर हस्तियों के प्रशंसकों ने दोनों चैनलों के लिए अपना समर्थन दिखाया । प्रतियोगिता के दौरान, दोनों चैनलों ने तीव्र गति से बड़ी मात्रा में ग्राहक प्राप्त किए। फरवरी, मार्च और अप्रैल 2019 में कई मौकों पर दोनों चैनलों ने एक-दूसरे को पीछे छोड़ दिया।


title: विज्ञान एवं प्रौद्योगिकी

text: विज्ञान एवं प्रौद्योगिकी (Science and technology) नामक इस विषय के अन्तर्गत विज्ञान, प्रौद्योगिकी तथा इन दोनों के परस्पर सम्बन्धों एवं अन्तःक्रियाओं पर विचार किया जाता है।


title: विज्ञान एवं प्रौद्योगिकी

text: विज्ञान के विकास से प्रौद्योगिकी का विकास होता है क्योंकि बहुत सारी प्रौद्योगिकियाँ वैज्ञानिक सिद्धान्तों पर आधारित होतीं हैं। इसी प्रकार, प्रौद्योगिकी के विकास से विज्ञान का विकास होता है क्योंकि बहुत से प्रयोग तभी किए जा सके जब उअसके लिए आवश्यक उन्नत उपकरण और साज सामान उपलब्ध हो।


title: महानुभाव पन्थ

text: महानुभाव पंथ हिन्दुओं का एक सम्प्रदाय है जिसका प्रवर्तन १२६७ ई. में चक्रधर स्वामी ने किया था। वे एक बड़े समाज सुधारक थे। महानुभाव पंथ के अनुयायी कड़क शाकाहारी होते हैं। वे शराब आदि से सख्त परहेज करते हैं। वह मराठी भाषा के जन्मदाता माने जाते हैं। मराठी भाषा की पहली कवयित्री महदंबा उनकी शिष्या थीं। मराठी के आद्यग्रंथ लीलाचरित्र में चक्रधर स्वामी की जीवनी समाविष्ट है।


title: ग्रेशम का नियम

text: सुप्रसिद्ध व्यापारिक संस्थान भरसर के संचालक मंडल के तत्कालीन सदस्य हेनरी अष्टम कालीन ब्रिटिश सरकार के आर्थिक सलाहकार, महारानी एलिजाबेथ के प्रथम मुद्रानिर्यंता तथा ब्रिटिश रायल एक्सचेंज के अादि संस्थापक सर थोमस ग्रेशम (सन् 1519-1579) इस विशिष्ट आर्थिक सिद्धांत (सन् 1560) के उद्भावक माने जाते हैं। यद्यपि यह सिद्धांत उनसे बहुत प्राचीन है, फिर भी तत्कालीन मौद्रिक स्थिति के आधिकारिक गंभीर अध्ययन एवं सूक्ष्म विश्लेषण के द्वारा इन्होंने अपने इस मत की सर्वप्रथम स्थापना की इसलिये उनके नाम पर यह सिद्धांत प्रचलित हुआ। सर थोमस ग्रेशम के शब्दों के इस सिद्धांत का हिंदी रूपांतर इस प्रकार है :


title: ग्रेशम का नियम

text: सामान्यतः एक धातुमान में कम घिसे सिक्के, द्विधातु एवं बहु धातुमान में धात्विक दृष्टि से अपेक्षाकृत मूल्यवान्, कागजी मान से परिवर्त्य मुद्रा और धात्विक एवं कागजी सहमान में बाजार की दृष्टि से आंतरिक या धात्विक दृष्टि से मूल्यवान् तथा सममूल्य की होते हुए भी नवीन तथा कलात्मक मुद्रा अच्छी समझी जाती है।


title: ग्रेशम का नियम

text: अच्छी मुद्रा संग्रह के लिये उपयुक्त होने, धातु के रूप में विक्रय द्वारा विशेष लाभार्जन के निमित्त देशविदेश में चोरबाजारी के लिये अधिक उपयुक्त होने तथा बुरी मुद्रा की बुराईयों के कारण अपने पास न रखने की मनोवैज्ञानिक प्रवृक्ति के कारण अपने मूल कार्य क्रयविक्रय के साधन में प्रयुक्त होने की अपेक्षा उपर्युक्त कार्यों के लिये प्रचलन से बाहर कर दी जाती है।


title: ग्रेशम का नियम

text: इस सिद्धांत के प्रयोग की सीमा का निर्धारण मुद्रा की माँग, मुद्रा के प्रति विश्वास, मौद्रिक विधान तथा साख व्यवस्था द्वारा होता है। इन दृष्टियों से यदि मुद्रा की पूर्ति माँग से अधिक न हो, बुरी मुद्रा इतनी बुरी न हो गई हो कि उस पर से जनता का विश्वास ही उठ गया हो तथा उसका प्रचलन विधानसम्मत होते हुए भी अग्राह्य हो गया हो और जब प्रचलन में कोई भी मुद्रा प्रामाणिक नहीं रहती या एक असीमित और अन्य मुदाएँ सीमित विधिग्राह्य होती हैं तथा साख व्यवस्था यदि ऐसी रहती है कि किसी मुद्रा के प्रचलन से बाहर जाने पर मूल्यस्तर प्रभावित नही होता तथा मुद्राबाजार का सुव्यवस्थित नियंत्रण रहता है तो यह सिद्धांत लागू नहीं हो पाता।


title: भूस्थिर उपग्रह प्रक्षेपण यान संस्करण 3

text: भूस्थिर उपग्रह प्रक्षेपण यान संस्करण 3 (: "Geosynchronous Satellite Launch Vehicle mark 3, or GSLV Mk3", जियोसिंक्रोनस सैटेलाइट लाँच वहीकल मार्क 3, या जीएसएलवी मार्क 3), जिसे लॉन्च वाहन मार्क 3 ("LVM 3") भी कहा जाता है, भारतीय अंतरिक्ष अनुसंधान संगठन (इसरो) द्वारा विकसित एक प्रक्षेपण वाहन (लॉन्च व्हीकल) है।


title: भूस्थिर उपग्रह प्रक्षेपण यान संस्करण 3

text: इसे भू-स्थिर कक्षा (जियो-स्टेशनरी ऑर्बिट) में उपग्रहों और भारतीय अंतरिक्ष यात्रियों को प्रक्षेपित करने के लिये विकसित किया गया है। जीएसएलवी-III में एक भारतीय तुषारजनिक (क्रायोजेनिक) रॉकेट इंजन की तीसरे चरण की भी सुविधा के अलावा वर्तमान भूस्थिर उपग्रह प्रक्षेपण यान की तुलना में अधिक पेलोड (भार) ले जाने क्षमता भी है। चंद्रयान-२ को भी जीएसएलवी एमके III द्वारा 22 जुलाई 2019 को चंद्रमा पर लॉन्च किया गया। इसमें एक चंद्र ऑर्बिटर, लैंडर और रोवर शामिल हैं, जो सभी स्वदेशी रूप से विकसित किए गए हैं।


title: भूस्थिर उपग्रह प्रक्षेपण यान संस्करण 3

text: जीएसएलवी-III का विकास 2000 के दशक में शुरू हुआ। और 2009-2010 में प्रक्षेपण के लिए योजना बनाई गयी। लेकिन कई कारकों के कारण कार्यक्रम में देरी हुई जिसमे 2010 में हुए भारतीय क्रायोजेनिक इंजन विफलता भी शामिल हैं। जीएसएलवी-III की एक उपकक्षा परीक्षण उड़ान तीसरे निष्क्रिय क्रायोजेनिक चरण के साथ सफलतापूर्वक 18 दिसंबर 2014 को कि गयी। और इस उड़ान में क्रू मॉड्यूल का परीक्षण भी किया गया। जीएसएलवी-III की पहली कक्षीय उड़ान दिसंबर 2017 के लिए योजना बनाई है। और पहली कक्षीय मानवयुक्त जीएसएलवी उड़ान 2021 मे होने की योजना है।


title: भूस्थिर उपग्रह प्रक्षेपण यान संस्करण 3

text: एस-200 ठोस रॉकेट बूस्टर का सफलतापूर्वक 24 जनवरी 2010 को परीक्षण किया गया। बूस्टर को 130 सेकंड के लिए चलाया गया। बूस्टर ने लगभग 500 टन का थ्रस्ट उत्पन्न किया। बूस्टर के परीक्षण के दौरान 600 मानकों को जाँच गया। एस-200 का दूसरा स्थैतिक परीक्षण 4 सितंबर 2011 को किया गया।


title: भूस्थिर उपग्रह प्रक्षेपण यान संस्करण 3

text: भारतीय अंतरिक्ष अनुसंधान संगठन के द्रव नोदन प्रणाली केंद्र, महेंद्रगिरि में प्रथम एल110 स्थैतिक परीक्षण 5 मार्च 2010 को किया गया। परीक्षण को 200 सेकंड के लिए जारी रखना था। किन्तु रिसाव के कारण परीक्षण को 150 सेकंड पर ही रोक दिया गया। 8 सितंबर 2010 को इसरो ने सफलतापूर्वक पूर्ण 200 सेकंड के लिए दूसरे एल110 का स्थैतिक परीक्षण किया।


title: भूस्थिर उपग्रह प्रक्षेपण यान संस्करण 3

text: जीएसएलवी-III ने सतीश धवन अंतरिक्ष केंद्र के दूसरे लांच पैड से 18 दिसंबर 2014 को सुबह 9.30 को अपनी पहली उड़ान भरी। 630.5 टन प्रक्षेपण यान स्टैकिंग रूप में इस प्रकार था: एक कार्यात्मक एस200 ठोस प्रणोदन चरण, एक कार्यात्मक एल110 तरल प्रणोदन चरण, एक गैर कार्यात्मक आभासी चरण (क्रायोजेनिक इंजन-20 प्रणोदन के स्थान पर) और अंत में 3.7 टन वजनी क्रू मॉड्यूल वायुमंडलीय पुनः प्रवेश प्रयोग (CARE) पेलोड चरण। पांच मिनट से अधिक उड़ान के बाद रॉकेट 126 किलोमीटर की ऊंचाई पर क्रू मॉड्यूल वायुमंडलीय पुनः प्रवेश प्रयोग (CARE) से अलग हो जाता है। और फिर केअर (CARE) उच्च गति से पृथ्वी की ओर उतरा है। इसे राकेट मोटर्स द्वारा नियंत्रित किया जाता है। 80 किमी की ऊंचाई पर, राकेट मोटर्स को बंद कर दिया जाता है। और केअर (CARE) कैप्सूल वातावरण में अपना बैलिस्टिक पुनः प्रवेश शुरू करता है। केअर (CARE) कैप्सूल की हीट शील्ड 1600 डिग्री सेल्सियस के तापमान का अनुभव करती है। इसरो रेडियो ब्लैक आउट होने से पहले बैलिस्टिक चरण के दौरान डेटा हानि से बचने के लिए लांच टेलीमेटरी डाउनलोड करती है। लगभग 15 किमी की ऊंचाई पर, कैप्सूल का शीर्ष (Apex) कवर अलग हो जाता है। और पैराशूट खुल जाते है। कैप्सूल अंडमान और निकोबार द्वीप समूह के पास बंगाल की खाड़ी में नीचे गिर जाता है।


title: भूस्थिर उपग्रह प्रक्षेपण यान संस्करण 3

text: 25 जनवरी 2017 को तमिलनाडु के महेंद्रगिरि में इसरो प्रपोल्शन कॉम्प्लेक्स (आईपीआरसी) की सुविधा में सी25 क्रायोजेनिक चरण का पहला उष्ण (hot) परीक्षण किया गया था। सभी चरण के कार्यों का प्रदर्शन देखने के लिए 50 सेकंड की अवधि तक चरण का उष्ण (hot) परीक्षण किया गया था। 18 फरवरी, 2017 को 640 सेकंड के लिए एक लंबी अवधि का परीक्षण पूरा किया गया।


title: भूस्थिर उपग्रह प्रक्षेपण यान संस्करण 3

text: जीएसएलवी-III दो एस200 (S200) ठोस बूस्टर का उपयोग करता है। प्रत्येक बूस्टर 3.2 मीटर के व्यास और 25 मीटर लंबाई के है। यह 207 टन ठोस ईंधन ले जाते है। ये बूस्टर 130 सेकंड के लिए जलते है। और 5150  किलोन्यूटन का थ्रस्ट उत्पादन करते है।


title: भूस्थिर उपग्रह प्रक्षेपण यान संस्करण 3

text: एस200 बूस्टर बनाने के लिए एक अलग सुविधा सतीश धवन अंतरिक्ष केंद्र,श्रीहरिकोटा में स्थापना की गई है। एस200 बूस्टर की अन्य प्रमुख विशेषता यह है कि एस200 के बड़े नोजल (nozzle) को एक 'फ्लेक्स सील' से लैस किया गया है। इस कारण से नोजल को घुमाया जा सकता है। जब रॉकेट के दिशानिर्देश में सुधार की जरूरत हो।


title: भूस्थिर उपग्रह प्रक्षेपण यान संस्करण 3

text: उड़ान में, एस200 बूस्टर थ्रस्ट के द्वारा रॉकेट उड़ना शुरू करता है। त्वरण में गिरावट रॉकेट पर लगे सेंसर द्वारा महसूस किया जाता है। और एल110 तरल प्रणोदक चरण में लगे दो विकास इंजन प्रज्वलित हो जाते है। इससे पहले एस200 रॉकेट से अलग होकर दूर गिर जाते है। ठोस बूस्टर और विकास इंजन समय की एक छोटी अवधि के लिए एक साथ काम करते हैं।


title: भूस्थिर उपग्रह प्रक्षेपण यान संस्करण 3

text: एल110 कोर चरण एक 4 मीटर व्यास और 110 टन UDMH और NO तरल ईंधन ले जाने वाला चरण है। यह पहला भारतीय समूहबद्ध डिजाइन तरल इंजन है। और दो उन्नत विकास (रॉकेट इंजन) का उपयोग करता है। प्रत्येक लगभग 700  किलोन्यूटन का उत्पादन करते है। उन्नत विकास इंजन पहले विकास इंजन की तुलना में बेहतर कूलिंग, बेहतर वजन और बेहतर विशिष्ट आवेग प्रदान करता है। एल110 कोर चरण राकेट की उड़ान के 113 सेकंड बाद प्रज्वलित होते है। और लगभग 200 सेकंड के लिए जलते रहते है।.


title: भूस्थिर उपग्रह प्रक्षेपण यान संस्करण 3

text: क्रायोजेनिक अपर स्टेज को सी25 नाम से नामित किया गया है। और इसे भारतीय विकसित क्रायोजेनिक इंजन-20 इंजन द्वारा संचालित किया जाएगा। यह इंजन तरल हाइड्रोजन और तरल ऑक्सीजन को जला कर 186  किलोन्यूटन का थ्रस्ट उत्पादन करेगा। सी-25 व्यास में 4 मीटर (13 फुट) और 13.5 मीटर (44 फुट) लंबा होगा। और 27 टन ईधन ले जायेगा।.


title: भूस्थिर उपग्रह प्रक्षेपण यान संस्करण 3

text: इस इंजन को शुरू में 2015 तक परीक्षण के लिए पूरा होने उम्मीद की गई थी। इसरो ने 19 फरवरी 2016 को 640 सेकंड की अवधि के लिए क्रायोजेनिक इंजन-20 का सफल उष्ण (hot) परीक्षण किया। यह जीएसएलवी-III वाहन के क्रायोजेनिक इंजन-20 के विकास में एक महत्वपूर्ण मील का पत्थर था। परीक्षण में इंजन ने थ्रस्ट, गैस जनरेटर, टर्बो पंप और नियंत्रण घटकों आदि अपने सभी उप प्रणालियों के साथ अच्छा प्रदर्शन किया। इंजन के सभी मानक ने अपना अच्छा प्रदर्शन किया।


title: भूस्थिर उपग्रह प्रक्षेपण यान संस्करण 3

text: पहला सी25 चरण का उपयोग जीएसएलवी-3 डी-1 मिशन पर जून 2017 के लॉन्च में किया जाएगा। यह मिशन जीसैट-19ई संचार उपग्रह को कक्षा में छोडेगा। जीएसएलवी-3 के ऊपरी चरण के लिए सी25 चरण और सीई-20 इंजन पर 2003 में काम शुरू किया गया था, इसरो के सीई-7.5 क्रायोजेनिक इंजन की समस्याओं के कारण इसमे देरी हुई। सीई-7.5 क्रायोजेनिक इंजन भूस्थिर उपग्रह प्रक्षेपण यान का अपर स्टेज है।


title: भूस्थिर उपग्रह प्रक्षेपण यान संस्करण 3

text: जीएसएलवी-III के एल110 कोर चरण को भविष्य में स्वदेशी सेमी क्रायोजेनिक इंजन-200 से बदलने की योजना है। जिससे इसकी भूस्थिर स्थानांतरण कक्षा की क्षमता 4 टन से 6 टन हो जाएगी।


title: नागिन (1976 फ़िल्म)

text: नागिन 1976 में बनी हिन्दी भाषा की डरावनी थ्रिलर फिल्म है। इसका निर्देशन और निर्माण राज कुमार कोहली ने किया। इसमें कई कलाकार शामिल हैं: सुनील दत्त, रीना रॉय, जितेन्द्र, फ़िरोज़ ख़ान, संजय ख़ान, विनोद मेहरा, रेखा, योगिता बाली, मुमताज़, कबीर बेदी और संगीत लक्ष्मीकांत-प्यारेलाल द्वारा दिया गया है। जारी होने पर ये फिल्म अत्यंत प्रसिद्ध और सफल रही थी।


title: नागिन (1976 फ़िल्म)

text: सुनील दत्त जंगल में शिकार करते हुए एक मानवरुपधारी नाग को गरुड के शिकंजे से बचाता है। नाग उसे अपना रूप बताता है और अमावस्या की रात को मिलने आने को कहता है। सुनील दत्त अपने सात दोस्तो के साथ वहाँ जाता है जहाँ इच्छाधारी नाग और नागिन नृत्य गान में लीन होते हैं। देखिए, वहाँ क्या होता है जिससे नागिन उन सातोँ दोस्तो से बदला लेने को उतारू होती है।


title: नागिन (1976 फ़िल्म)

text: इस फिल्म में सबसे पहले सायरा बानो को नागिन के किरदार को निभाने की बात रखी थी किन्तु नकारात्मक किरदार होने के कारण सायरा बानू ने मना कर दिया। उसके बाद इस किरदार के लिए मुमताज को कास्ट करने की चर्चा हुई किन्तु मुमताज ने भी इस किरदार के लिए मना कर दिया। हेमा मालिनी, सायरा बानो, मुमताज जैसी मशहूर अभिनेत्री ने मना कर दिया। रीना रॉय को यह किरदार काफी दिलचस्प लगा इस फिल्म के बाद रीना रॉय रातोंरात सबकी चहेती हीरोइन बन गई। यह फिल्म मुमताज की अंतिम फिल्म थी।


title: नागिन (1976 फ़िल्म)

text: इस फिल्म में रीना रॉय ने नकारात्मक भूमिका अदा की थी जो अपने नाग प्रेमी की हत्या का प्रतिशोध लेती है वहीं जितेन्द्र ने इस फिल्म में थोड़ी देर के लिए नजर आये थे। नागिन सब युवकों को मार देती हैं। अंत में सुनील दत्त उस नागिन को मार कर उसके प्रतिशोध की भावना को खत्म कर देता हैं।


title: धरातलीय जल

text: धरातलीय जल या सतही जल वह जल है जो पृथ्वी की सतह पर सरिताओं, नदियों, झीलों, तालाबों और आर्द्रभूमियों इत्यादि में पाया जाता है। इसे समुद्री जल, भूजल और वायुमण्डलीय जल से अलग समझा जा सकता है। यह जल चक्र का अभिन्न एवं महत्वपूर्ण हिस्सा है।


title: धरातलीय जल

text: जल को संसाधन के रूप में देखा जाए तो मानव उपयोग में आने वाला ज्यादातर जल धरातलीय जल ही है। इसका कारण यह है कि धरातलीय जल का ज्यादातर हिस्सा मीठा जल है और मानव उपयोग योग्य है। साथ ही यह आसानी से उपलब्ध और दोहन योग्य भी है। साथ ही इसमें मनुष्य की क्रियाओं द्वारा काफ़ी प्रदूषण भी हुआ है।


title: पूर्णिया जिला

text: ज़िले के उत्तर में अररिया तथा किशनगंज जिला, पूर्व में पश्चिम बंगाल का दिनाजपुर, पश्चिम में मधेपुरा जिला, दक्षिण में भागलपुर तथा कटिहार जिला सीमा बनाती है। उत्तर की ओर धरातल पथरीला तथा पूर्व की ओर नदियों एवं प्राकृतिक स्रोतों से बने कभी न सूखनेवाले दलदल एवं पश्चिम की ओर रेतीले घास के मैदान मिलते हैं। गंगा के अलावा कोसी, महानंदा तथा पनार नदियाँ बहती हैं। पूर्व की ओर कहीं-कहीं उत्तम जलोढ़ मिट्टी मिलती है। वर्षा शीघ्र प्रारंभ होती तथा जोरों के साथ होती है। वार्षिक वर्षा का औसत ७१ इंच रहता है। कृषि में धान के अतिरिक्त दालें, तिलहन और तंबाकू भी पैदा हाता है। पशु छोटे तथा कमजोर होते हैं। उद्योगों में मोटे रंगीन कपड़े, बैलगाड़ियों के पहिए, चटाइयाँ तथा जूट के सामान बनाए जाते हैं।


title: नेपाल अधिराज्य

text: नेपाल राज्य (), जिसे गोरखा राज्य () के नाम से भी जाना जाता है, 1768 में स्थापित एक राज्य था जिसे एकीकरण कर बनाया गया था, जिसे स्थापित करने वाले थे पृथ्वीनारायण शाह, जो गोरखा राज्य के राजा थें। यह राज्य 240 वर्षों तक अस्तित्व में रहा जब तक कि 2008 में नेपाली राजशाही की समाप्ति हो गई। इस दौरान नेपाल का शासन शाह वंश के हाथ में रहा।


title: भारत के गाँव

text: भारत में 6,49,481 जनगणना गांव हैं। प्रत्येक जनगणना गांव में कई गांव हैं (टोला या बस्तियों), जिनमें कई परिवार हैं। भारत में कुल ६४० जिले है जिनमे २५० जिले २०११ की जनगणना के अनुसार अति पिछड़े जिले है।


title: मांडलगढ़

text: यह स्थान भीलवाड़ा के दक्षिण-पूर्व के 54 किमी की दूरी पर स्थित है। यह उपविभाग, तहसील और पंचायत समिति समान नाम का है। यह स्थान ऐतिहासिक महत्व का है क्योंकि मुस्लिम इतिहासकारों के मुताबिक, मध्यकालीन समय के दौरान कई भयंकर लड़ाई का दृश्य था। वीरविनोद के अनुसार मंडिया भील ने मांडलगढ किले का निर्माण कराया। मंडिया भील द्वारा निर्मित यह भव्य गढ़ है जिसमें मंदिर है। पंद्रहवीं शताब्दी के मध्य में मालवा के महमूद खिलजी द्वारा इसे दो बार लिया गया था, और बाद में यह मयवर के रानास और मुगल सम्राटों के लिए वैकल्पिक रूप से होता था। 1650 में या शाहजहां ने जगीर में किशनगढ़ के राजारूप सिंह को इसे आंशिक रूप से एक महल का निर्माण किया था, लेकिन राणा राज सिंह ने इसे 1660 में अपना लिया था। बीस साल बाद, औरंगज़ेब ने महल को कब्जा कर लिया और 1700 में इसे जुझार सिंह पिंसंगन के चीफ (अब अजमेर जिले में) जिसे वह 1706 में राणा अमर सिंह द्वारा बरामद किया गया था, और उसके बाद से उनके उत्तराधिकारियों के निर्बाध कब्जे में बने रहे।


title: मांडलगढ़

text: 1761 के बाद से महाराणा अरी सिंह द्वितीय के सलाहकार मेहता पृथ्वीराज के बेटे, शाहिल मेहता अग्र चन्द (बालवाट) भी 1765 में मांडलगढ़ किले के पहले कैलासेर के रूप में नियुक्त हुए थे। महाराज अरी सिंघ II (1761-73) द्वारा पट्टा ने हस्ताक्षर और दिए। मेवाड़ का कहना है - "मेरा आदेश भाई मेहता अगर चांद के पास है। मांडलगढ़ जिले में विद्रोही हो गए हैं, आप हमारे स्वयं के व्यक्ति होने के कारण, हम आपको वहां भेज रहे हैं। महाराणा के अच्छे के लिए अपना सर्वश्रेष्ठ प्रयास करें और अच्छे के लिए प्रयास करते समय, कुछ गलत भी अनदेखी की जा सकती है, जब तक कि श्री एकलिंगजी का वर्चस्व प्रबल होता है, तब तक आपके परिवार के साथ विवश हो जाते हैं, ज़िले तुम्हारा होगा.अपने आवास के लिए घर बनाएं और उन्हें रियायतें देकर लोगों और किसानों में रहने का प्रयास करें। हाथ "। मेहता अग्र चंद ने मरम्मत, पुनर्निर्माण और रक्षा के बाहरी दीवारों के पुनर्निर्माण और मौजूदा फाटकों की मरम्मत के माध्यम से किलेबंदी को मजबूत किया। मेहता अग्र चंद ने बाद में मेवाड़ को प्रधान (1767-69 और 1796- 99) के रूप में सेवा प्रदान की। 1 9 47 में भारत की आजादी तक लगातार बचववत मेहता के कंगाड़ी के तहत मांडलगढ़ किला बने रहे।


title: मांडलगढ़

text: उत्तर-पश्चिम में एक किला है, जो कम पर्वत की दीवार और पहाड़ी के शिखर पर बैठे गढ़ के किनारे पर आधा मील की दूरी पर है, जिस पर वह खड़ा है। माना जाता है कि किला राजपूतों के बालनोट कबीले (सोलंकी की एक शाखा) के एक प्रमुख द्वारा निर्मित किया गया था। नाम से एक पुराने मंदिर जलेश्वर है (1619 v।) किले में मांडलगढ़ के निकट शिव को समर्पित एक मंदिर भी है, जहां एक छोटा गांव विठ्ठलपुरा है।


title: मांडलगढ़

text: 2011 की जनगणना के अनुसार, मांडलगढ़ की आबादी 13,844 थी। पुरुष आबादी का 51% थे और महिलाएँ 49% थीं। मांडलगढ़ में औसत साक्षरता दर 73.3% था, जो राज्य औसत 66.1% से अधिक था: पुरुष साक्षरता 85.1% और महिला साक्षरता 61.3% थी। जनसंख्या का 13.7% 6 साल से कम उम्र का था।


title: राष्ट्रीय डेरी अनुसन्धान संसथान

text: राष्ट्रीय डेयरी अनुसंधान संस्थान (NDRI), करनाल भारत की प्रमुख डेयरी अनुसंधान संस्थान है . इस संस्थान को वर्ष 1989 में मानद विश्वविद्यालय दर्जा दिया  गया.


title: राष्ट्रीय डेरी अनुसन्धान संसथान

text: राष्ट्रीय डेयरी अनुसंधान संस्थान, करनाल, मूल रूप से पशुपालन और डेयरी के शाही संस्थान के रूप में १९२३ में बैंगलोर में शुरू गया था है।


title: राष्ट्रीय डेरी अनुसन्धान संसथान

text: १९३६ में इसका विस्तार किया गया था और इसका नाम नाम इम्पीरियल डेयरी संस्थान रखा गया. १९४७ में आजादी के बाद से यह राष्ट्रीय डेयरी अनुसंधान संस्थान के रूप में जाना जाने लगा. इसके बाद, १९५५ में, एन. डी. आर. आई. मुख्यालय करनाल में स्थानांतरित कर दिया गया था. बैंगलोर की सुविधाओं को दक्षिणी राज्यों के लिए एक क्षेत्रीय स्टेशन के रूप में बनाए रखा गया है


title: राष्ट्रीय डेरी अनुसन्धान संसथान

text: १९७० में, अनुसंधान के क्षेत्र में प्रबंधन कार्य में अधिक से अधिक परिचालन स्वायत्तता प्रदान करने के लिए एन. डी. आर. आई. को भारतीय कृषि अनुसंधान परिषद के अंतर्गत लाया गया.


title: राष्ट्रीय डेरी अनुसन्धान संसथान

text: १९८९ में, मानव संसाधन विकास के लिए शैक्षणिक कार्यक्रम को और मजबूत करने के लिए संस्थान को मानद विश्वविद्यालय के दर्जे से सम्मानित किया गया था .


title: राष्ट्रीय डेरी अनुसन्धान संसथान

text: १९९० में, "प्रथम", दुनिया के पहले आईवीएफ भैंस के बछड़े, के जन्म के साथ , एन. डी. आर. आई. एक महत्वपूर्ण मील के पत्थर पर पहुंच गया है।


title: पुष्पदन्त (कवि)

text: पुष्पदंत अपभ्रंश भाषा के महाकवि थे जिनकी तीन रचनाएँ प्रकाश में आ चुकी हैं- 'महापुराण', 'जसहरचरित' (यशोधरचरित) और 'णायकुमारचरिअ' (नागकुमारचरित)। इन ग्रंथों की उत्थानिकाओं एवं प्रशस्तियों में कवि में अपना बहुत कुछ वैयक्तिक परिचय दिया है। इसके अनुसार पुष्पदंत काश्यपगोत्रीय ब्राह्मण थे। उनके पिता केशवभट्ट और माता मुग्धादेवी पूर्व में शिवभक्त थे, फिर वे जैन धर्मावलंबी हो गए। उन्हें तत्कालीन राष्ट्रकुल नरेश कृष्णराज तृतीय के मंत्री भरत ने आश्रय दिया और उन्हें काव्यरचना की ओर प्रेरित किया। इसके फलस्वरूप कवि ने महापुराण की रचना की और उसे भरत नामांकित किया। यह महापुराण सिद्धार्थ संवत्सर में प्रारंभ किया गया और क्रोधन संवत्सर, आषाढ़ शुक्ला 10, तदनुसार 11 जून 965 ई. को पूर्ण हुआ था। कवि ने अपनी अन्य दो रचनाएँ भरत मंत्री के पुत्र नन्न के नाम से अंकित की हैं, अतएव वे उक्त काल के पश्चात् रची गई होंगी। कवि ने स्वयं अपने लिए स्थान-स्थान पर 'अभिमान मेरु' और 'कव्व पिसल्ल' (काव्य पिशाच) इन दो उपाधियों का उल्लेख किया है, जिनसे उनकी मनोवृत्ति तथा रचनानैपुण्य का पता चलता है।


title: पुष्पदन्त (कवि)

text: इसमें कुल 102 संधियाँ हैं जिनमें क्रमश: 24 जैन तीर्थकरों, 12 चक्रवर्तियों, 9 वासुदेवों, 9 प्रतिवासुदेवों और 9 बलदेवों - इस प्रकार 63 शलाकापुरुषों अर्थात् महापुरुषों का चरित्र सुंदर काव्य की रीति से वर्णित है। आदि का अधिकांश भाग, जो 'आदिपुराण' भी कहलाता है, आदि तीर्थंकर ऋषभदेव और उनके पुत्र भरत चक्रवर्ती के जीवनचरित् विषयक है। शेष शलाकापुरुषों का चरित्विषयक भाग 'उत्तरपुराण' कहलाता है। महापुराण के आदि कवि ने अपने पूर्ववर्ती [[भरतमुनि|भरत], [[पिङ्गल|पिंगल]], [[भामह]] तथा [[दण्डी|दंडी]] का तथा मंचमहाकाव्यों का भी उल्लेख किया है।


title: पुष्पदन्त (कवि)

text: यह काव्य चार संधियों में पूरा हुआ है और इसमें नामनुसार यशोधर का जीवनचरित और उनके जन्मजन्मांतरों का वर्णन किया गया है, जिनका उद्देश्य हिंसा से होनेवाली हानियों तथा अहिंसा के गुणों का प्रभुत्व दिखलाना है।


title: पुष्पदन्त (कवि)

text: इस काव्य में नौ संधियाँ हैं जिनमें [[कामदेव]] के अवतार नागकुमार का चरित्रवर्णन किया गया है और इसके द्वारा श्रुतपंचमी के उपवास का सुफल दिखलाया गया है।


title: पुष्पदन्त (कवि)

text: इस प्रकार पुष्पदंत की उक्त तीनों रचनाएँ धार्मिक है तथापि वे [[प्रबंधकाव्य]] के उत्कृष्ट गुणों से परिपूर्ण हैं। काव्यकल्पना, शब्दयोजना, छंदवैचित्र्य, रसपरिपाक, अलंकारयोजना, वर्णनवैचित्र्य आदि काव्यगुण पुष्पदंत की उक्त अपभ्रंश रचनाओं में अपनी चरम सीमा को पहुँचे हुए दिखाई देते हैं। कथा की रोचकता और भाषा का लालित्य इन रचनाओं में अपना पृथक् वैशिष्ट्य रखता है। हिंदी काव्य में जो प्रबंध काव्य की तथा छंद, रस और अलंकारयोजना आदि की शैलियाँ पाई जाती हैं उनके ऐतिहासिक विकास को समझने के लिए अपभ्रंश की रचनाएँ और विशेषत: पुष्पदंत के उक्त काव्य बड़े महत्वपूर्ण हैं। हिंदी इतिहास '[[शिवसिंहसरोज]]' के कर्ता ने हिंदी के [[वाल्मीकि|आदिकवि]] का नाम पुष्प या पुष्प अंकित किया है। आश्चर्य नहीं जो उस उल्लेख का अभिप्राय अपभ्रंश के इन्हीं महाकवि पुष्पदंत से हो, क्योंकि इन्हीं अपभ्रंश की रचनाओं से हिंदी भाषा के बीज अंकुरित होते हुए पाए जाते है।


title: कोटा शिवराम कारन्त

text: कोटा शिवराम कारन्त (अक्टूबर १० , १९०२ - दिसंबर ९, १९९७) ज्ञानपीठ पुरस्कार विजेता। वह कन्नड लेखक, यक्षगान कलाकार और फिल्म के निदेशक आदि थे। इनके द्वारा रचित एक लोक नाट्य–विवेचन "यक्षगान बायलाट " के लिये उन्हें सन् १९५९ में साहित्य अकादमी पुरस्कार ([साहित्य अकादमी पुरस्कार कन्नड़|कन्नड़]]) से सम्मानित किया गया।


title: कोटा शिवराम कारन्त

text: कोटा शिवराम कारंत के मन में बचपन से ही प्रकृति के प्रति बहुत आकर्षण था। स्कूल की पढ़ाई ने उन्हें कभी नहीं बांधा। यही कारण था कि 1922 में गांधीजी की पुकार कान में पड़ते ही वह कॉलेज छोड़कर रचनात्मक कार्यक्रम में लग गए। कुछ ही समय के भीतर उन्हें लगा समाज को सुधारने से पहले लोगों की प्रकृति और सारी स्थिति को समझ लेना बहुत आवश्यक है, अत: वहीं से वह एक स्वतंत्र पथ का निर्माण करने में जुट पड़े उन्होंने अपनी पैनी दृष्टि से बहुत पहले ही भांप लिया था कि वर्तमान शिक्षा प्रणाली में क्या कमी और दोष हैं और फिर अवसर आते ही अपने विचार को व्यावहारिक रूप देने के लिए वह स्वयं पाठ्य पुस्तकें लिखने, शब्दकोशों तथा विश्वकोशों को तैयार करने में जी जान से जुट पड़े। शुरुआत उन्होंने कर्नाटक कला से की और फिर वह संपूर्ण विश्वव्यापी कला तक पहुँच गए।


title: कोटा शिवराम कारन्त

text: अपने कला विषयक ज्ञान के बल पर शिवराम कारंत ने यक्षगान के अंतरंग में प्रवेश करने का साहस किया। कला विषयक क्षेत्र में उनका योगदान महत्त्वपूर्ण माना जाता है। शिवराम कारंत ने अपना ध्यान मानव और उसकी परिस्थिति को देखने पर केंद्रित किया। उनके कई उपन्यास एक के बाद एक प्रकाशित हुए। इससे स्पष्ट होता है कि चारों ओर के वास्तविक जीवन को उन्होंने बहुत सूक्ष्मता के साथ परखा था। सबसे अधिक वह इससे प्रभावित हुए कि बड़ी दु:खद घटनाओं के बीच भी मनुष्य की सहज जीने की इच्छा बनी रहती है।


title: तेजस एक्सप्रेस

text: तेजस एक्सप्रेस आधुनिक सुविधाओं वाली माध्यम तेज गति वाली भारतीय रेल की ट्रेन है। इसकी अधिकतम गति 160 किमी है। इसका निर्माण रेल कोच फैक्ट्री, कपूरथला में हुआ है।


title: तेजस एक्सप्रेस

text: पहली तेजस लखनऊ और दिल्ली के बीच से दौड़ेगी। 20 डिब्बों वाली ये देश की पहली ट्रेन हैं जिसके सभी डिब्बों में स्वचालित दरवाजे हैं। साथ ही हर डिब्बे में चाय व कोफ़ी की वेंडिंग मशीन लगी है, प्रत्येक सीट पर एलसीडी स्क्रीन और वाई-फाई की सुविधा है। तेजस में जानेमाने शेफ द्वारा तैयार मनपसंद खाना परोसा जाएगा। ट्रेन में पानी की कम खपत वाले बायो-वैक्यूम शौचालय हैं। शौचालय में टचलेस पानी का नल, साबुन डिस्पेंसर और हाथ सुखाने की मशीन लगाईं गई है। यह भारतीय रेल की ट्रेन नही बल्कि कॉरपोरेट ट्रेन अर्थात IRCTC संचालित पहली ट्रेन होने का गौरव प्राप्त कर चुकी है।


title: मदर टेरेसा की आलोचना

text: आमतौर पर "मदर टेरेसा" के नाम से जानी जाने वाली कैथोलिक नन और मिशनरी आन्येज़े गोंजा बोयाजियू के काम को प्रमुख लोगों, सरकारों और संगठनों की ओर से मिली-जुली प्रतिक्रिया मिली। उनकी और उनके द्वारा स्थापित संस्था मिशनरीज़ ऑफ़ चैरिटी की प्रथाएँ विवादों में रहीं। इनमें उनके द्वारा प्रदान की गई चिकित्सा देखभाल की गुणवत्ता पर जताई गईं आपत्तियां, मरणासन्न लोगों को बपतिस्मा कराकर जबरन पंथ परिवर्तन कराना, उपनिवेशवाद और नस्लवाद के आरोप शामिल हैं। मदर टेरेसा को व्यापक मीडिया कवरेज मिला, और कुछ आलोचकों का मानना है कि चर्च ने कैथोलिक पंथ को बढ़ावा देने के लिए उनकी छवि का इस्तेमाल किया और उनके चर्च-संबंधी घोटालों से जनता का ध्यान भटकाया।


title: मदर टेरेसा की आलोचना

text: कनाडाई शिक्षाविदों सर्ज लारिवे, जेनेवीव चेनेर्ड और कैरोल सेनेचल के एक पत्र के अनुसार, टेरेसा के क्लीनिक को दान में लाखों डॉलर मिले, लेकिन दर्द से जूझते लोगों के लिए चिकित्सा देखभाल, व्यवस्थित निदान, आवश्यक पोषण और पर्याप्त एनाल्जेसिक की पर्याप्त मात्रा नहीं थी। इन तीन शिक्षाविदों ने बताया, "मदर टेरेसा का मानना था कि बीमार लोगों को क्रॉस पर क्रास्ट की तरह पीड़ा झेलना चाहिए"। आगे यह कहा गया था कि दान में मिलने वाले अतिरिक्त धन का प्रयोग उन्नत प्रशामक देखभाल (palliative care) सुविधाएँ मुहैया कराके शहर के गरीबों का स्वास्थ्य सुधार जा सकता था ।


title: मदर टेरेसा की आलोचना

text: भारतीय लेखक और चिकित्सक अरूप चटर्जी, जिन्होंने मदर टेरेसा के घरों में छिपकर काम किया था, ने टेरेसा के आदेश की वित्तीय प्रथाओं और अन्य प्रथाओं की जांच की। 1994 में दो ब्रिटिश पत्रकारों, क्रिस्टोफर हिचेन्स और तारिक अली ने चटर्जी के काम पर आधारित एक लोकप्रिय ब्रिटिश डॉक्यूमेंट्री "हेल्स एंजल" ("नर्क की परी," चैनल 4 पर प्रसारित) बनाई। अगले वर्ष, हिचेन्स ने "द मिशनरी पोजीशन: मदर टेरेसा इन थ्योरी एंड प्रैक्टिस", एक पुस्तक प्रकाशित "की", जिसने डॉक्यूमेंट्री में लगाए गए कई आरोपों को दोहराया। चटर्जी ने 2003 में "द फाइनल वर्डिक्ट" प्रकाशित की, जो कि हिचेंस और अली की तुलना में एक कम विवादास्पद रही, लेकिन इसमें मदर टेरेसा की संस्था की उतनी ही कठोर रूप से निंदा की गई।


title: मदर टेरेसा की आलोचना

text: टेरेसा के सबसे मुखर आलोचकों में से एक अंग्रेजी पत्रकार, साहित्यिक आलोचक और एंटीथिस्टिस्ट क्रिस्टोफर हिचेन्स थे, जो डॉक्यूमेंट्री "हेल्स एंजेल" (1994) के होस्ट और निबंध "" (1995) के लेखक थे। अपने 2003 के एक लेख में उन्होंने लिखा था : "This returns us to the medieval corruption of the church, which sold indulgences to the rich while preaching hellfire and continence to the poor. [Mother Teresa] was not a friend of the poor. She was a friend of "poverty". She said that suffering was a gift from God. She spent her life opposing the only known cure for poverty, which is the empowerment of women and the emancipation of them from a livestock version of compulsory reproduction.""यह हमें चर्च के मध्ययुगीन भ्रष्टाचार की ओर ले जाता है, जो अमीरों को भोग-लालसा बेचते हुए गरीबों को नर्क की आग और संयम बरतने का उपदेश देता था। मदर टेरेसा गरीबों की दोस्त नहीं थीं, वह "गरीबी" की दोस्त थीं। उन्होंने दुख को ईश्वर का उपहार बताया था। उन्होंने अपना जीवन गरीबी के एकमात्र ज्ञात इलाज का विरोध करते हुए बिताया, जो महिलाओं का सशक्तीकरण और अनिवार्य प्रजनन के पशु-समान संस्करण से उनकी मुक्ति है। " ग़रीबों को पीड़ा सहन करने का उपदेश देकर मदर टेरेसा ने जब अपने स्वयं के हृदय के इलाज के लिए उन्नत उपचार चुना, तो हिचन्स ने उनपर पाखंड का आरोप लगाया। हिचेन्स ने कहा कि "इनका इरादा लोगों की मदद करना नहीं था", और उन्होंने अपने दानदाताओं से इस बारे में झूठ बोला कि उनके योगदान का उपयोग कैसे किया गया। "यह उनसे बात करके मुझे पता चला था, और उन्होंने मुझे आश्वासन दिया, कि वह गरीबी को कम करने के लिए काम नहीं कर रही थी", उन्होंने कहा, "वह कैथोलिकों की संख्या बढ़ाने के लिए यह काम कर रही थीं।" मदर टेरेसा ने कहा, 'मैं सामाजिक कार्यकर्ता नहीं हूं। मैं इसे इस कारण से नहीं करती। मैं यह क्राइस्ट के लिए करती हूँ। मैं यह चर्च के लिए करती हूँ।'


title: मदर टेरेसा की आलोचना

text: हालांकि हिचन्स ने सोचा कि वह वेटिकन द्वारा बुलाया गया एकमात्र गवाह था, किंतु अरूप चटर्जी ("मदर टेरेसा" ": द अनटोल्ड स्टोरी" के लेखक) को टेरेसा की बीटिफ़िकेशन और कैननाइज़ेशन (संत का दर्जा देना) का विरोध करने वाले साक्ष्य पेश करने के लिए भी बुलाया गया था; वेटिकन ने पारंपरिक ("devil's advocate") " शैतान के वकील" को समाप्त कर दिया था, जो ऐसा ही काम करने के उद्देश्य से प्रयोग में लाया जाता था।


title: मदर टेरेसा की आलोचना

text: २००३ में तत्कालीन पोप जॉन पॉल द्वितीय द्वारा टेरेसा का बीटिफिकेशन किए जाने के बाद, हिचेन्स ने अपनी आलोचना जारी रखी, और टेरेसा को "a fanatic, a fundamentalist, and a fraud." ("कट्टरपंथी, रूढ़िवादी और धोखेबाज") बताया। आगे उन्होंने डॉ॰ रंजन मुस्तफी की गवाही को अनदेखा करने के लिए कैथोलिक चर्च की आलोचना की। इस गवाही से यह साबित हो रहा था कि मदर टेरेसा के कथित चमत्कारों के लिए आधुनिक चिकित्सा में सुधार जिम्मेदार था, बजाय किसी दैवीय शक्ति के। चटर्जी और हिचेन्स को वेटिकन ने टेरेसा के खिलाफ उसके कैननाइज़ेशन प्रक्रिया के दौरान सबूत पेश करने के लिए बुलाया था।


title: मदर टेरेसा की आलोचना

text: 2016 में, अमेरिकी समाजशास्त्री, कार्यकर्ता और कैथोलिक लीग के अध्यक्ष बिल डोनोह्यू ने मदर टेरेसा की आलोचना में एक किताब जितना लम्बा कटाक्ष लिखा।


title: मदर टेरेसा की आलोचना

text: 1991 में, ब्रिटिश चिकित्सा पत्रिका "द लैंसेट" के संपादक रॉबिन फॉक्स ने कलकत्ता (अब कोलकाता) में "मरते हुए बेसहाराओं के लिए घर" (Home for Dying Destitutes) का दौरा किया। उन्होंने रोगियों को मिल रही चिकित्सा देखभाल का वर्णन "बेतरतीब" ("haphazard") के रूप में थे। उन्होंने देखा कि वहाँ काम करने वाली सिस्टर्स को, जिनमें से कुछ को कोई चिकित्सा ज्ञान नहीं था, को संस्थान में रोगियों की देखभाल के बारे में निर्णय लेने होते थे। यह संस्थान में डॉक्टरों की कमी के कारण था।


title: मदर टेरेसा की आलोचना

text: फॉक्स ने विशेष रूप से मदर टेरेसा को इस घर में स्थितियों के लिए जिम्मेदार ठहराया, और यह निष्कर्ष निकाला कि उनके संस्थान में साध्य और असाध्य रोगियों के बीच अंतर नहीं किया गया था। अतः, जिन लोगों को आम तौर पर बचाया भी जा सकता था, उनका भी मरने का खतरा उपचार की कमी और संक्रमण के कारण बढ़ गया।


title: मदर टेरेसा की आलोचना

text: फॉक्स ने माना कि संस्थान में स्वच्छता, घावों और चोटों की मरहम-पट्टी, और दयालुता तो है, लेकिन उन्होंने कहा कि सिस्टर्स की दर्द का समाधान करने का तरीक़ा "विचलित कर देने लायक हीन" था। फॉक्स ने अच्छे एनाल्जेसिक्स का अभाव बताया। फॉक्स ने यह भी लिखा है कि "इंजेक्शन की सुइयों को गर्म पानी से धोया जाता है, जिससे वे अपर्याप्त रूप से निष्फल हो जाते हैं, और यह संस्थान तपेदिक रोगियों को अन्य रोगियों से अलग स्थान मुहैया नहीं कराता है"। इन संस्थानों में चिकित्सा देखभाल को लेकर असावधानी की व्याख्या करने वाली अन्य रिपोर्टों की एक श्रृंखला रही है। इसी तरह के दृष्टिकोण कुछ पूर्व कार्यकर्ताओं द्वारा भी व्यक्त किए गए हैं जिन्होंने पहले यहाँ काम किया था। मदर टेरेसा ने खुद इन संस्थानों को "हाउसेस ऑफ़ द डाइंग" का नाम दिया था।


title: मदर टेरेसा की आलोचना

text: 2013 में, एक व्यापक समीक्षा के बाद, जिसमें मदर टेरेसा पर प्रकाशित साहित्य का 96% हिस्सा शामिल किया गया, यूनिवर्सिट डी मॉन्ट्रियल के शिक्षाविदों के एक समूह ने अन्य मुद्दों के साथ, पूर्वगामी आलोचना को विस्तार दिया। उन्होंने मिशनरियों की जिन अनैतिक प्रथाओँ की आलोचना की उनमें से प्रमुख हैं: "कष्ट का निवारण करने के बजाय उसका महिमामंडन करना, ... उनके संदिग्ध राजनीतिक संपर्क, उसके द्वारा प्राप्त धन की भारी रकम का उसका संदेहास्पद प्रबंधन, और विशेष रूप से, गर्भपात, गर्भनिरोधक और तलाक के संबंध में उसके अत्यधिक रूढ़िवादी विचार"। ऐसी व्यापक आलोचना की अनदेखी करने के पीछे वेटिकन की प्रेरणाओं पर सवाल उठाते हुए, अध्ययन ने यह निष्कर्ष निकाला कि मदर टेरेसा की "पवित्र छवि - जो तथ्यों का विश्लेषण करने पर धुँधली हो जाती है- का निर्माण किया गया था, और यह कि उनका बीटिफ़िकेशन एक प्रभावी मीडिया अभियान" द्वारा इंजीनियर की गई थी, और इसके पीछे धर्मांतरित कैथोलिक और गर्भपात-विरोधी बीबीसी के पत्रकार मैल्कम मुगेरिज का हाथ था।


title: मदर टेरेसा की आलोचना

text: क्रिस्टोफर हिचेन्स बताते हैं कि मदर टेरेसा ने अपनी संस्था के सदस्यों को मरते हुए रोगियों का गुप्त रूप से बपतिस्मा करने के लिए प्रोत्साहित किया, रोगी के स्वयं के धर्म की परवाह किए बिना। मिशनरीज़ ऑफ चैरिटी की एक पूर्व सदस्य सुसान शील्ड्स लिखती हैं कि "सिस्टर्स को प्रत्येक व्यक्ति से मृत्यु के खतरे में पूछना होता था क्या वह 'स्वर्ग का टिकट' चाहता है। व्यक्ति का हाँ में जवाब उसकी बपतिस्मा करने के लिए सहमति मान लिया जाता था। सिस्टर तब यह दिखावा करती थी कि वह सिर्फ एक गीले कपड़े से मरीज के सिर को ठंडा कर रही थी, जबकि वास्तव में वह उसे बपतिस्मा दे रही होती थी, और इसमें कहे जाने वाले आवश्यक शब्दों को धीमी आवाज़ में बोलती थी। गोपनीयता इसलिए महत्वपूर्ण थी ताकि किसी को यह पता न चले कि मदर टेरेसा की सिस्टर्स हिंदूओँ और मुस्लिमों का बपतिस्मा कर रही थीं। "


title: मदर टेरेसा की आलोचना

text: मरे केम्पटन ने बताया है कि रोगियों को इस बारे में सूचित निर्णय लेने के लिए पर्याप्त जानकारी प्रदान नहीं की जाती थी कि क्या वे बपतिस्मा लेना चाहते थे और एक ईसाई धर्म में बपतिस्मा का क्या महत्व है। साइमन लेस ने "न्यूयॉर्क रिव्यू ऑफ बुक्स की" एक चिट्ठी में इस प्रथा का बचाव करते हुए तर्क दिया कि किसी का जबरन धर्म परिवर्तन करना अच्छी बात है, या कम-से-कम नैतिक रूप से तटस्थ है।


title: मदर टेरेसा की आलोचना

text: "हेल्स एंजल" और "द मिशनरी पोजिशन" में, हिचन्स ने मदर टेरेसा के सोशलिस्ट अल्बानिया के तानाशाह अनवर होजा की सरकार का समर्थन करने के फ़ैसले की आलोचना की है। मदर टेरेसा ने अगस्त 1989 में अल्बानिया का दौरा किया था, जहां उसे होजा की विधवा, नजमिया , विदेश मंत्री रीस माइल, स्वास्थ्य मंत्री अहमत कम्बीरी, पीपुल्स असेंबली के अध्यक्ष पेट्रो डोडे और अन्य राज्य और पार्टी के अधिकारी मिले थे। बाद में उसने होजा की कब्र पर एक गुलदस्ता रखा, और माँ अल्बानिया की मूर्ति पर माल्यार्पण किया।


title: मदर टेरेसा की आलोचना

text: उसने ब्रिटिश प्रकाशक रॉबर्ट मैक्सवेल से पैसे स्वीकार किए, जिसके बारे में बाद में पता चला, कि उसने अपने ही कर्मचारियों के पेंशन फंड से 450 मिलियन पाउण्ड का गबन किया था। हालाँकि ऐसा कोई सुझाव नहीं है कि उन्हें दान स्वीकार करने से पहले किसी भी चोरी के बारे में पता था।


title: मदर टेरेसा की आलोचना

text: मदर टेरेसा ने चार्ल्स कीटिंग से भी पैसे लिए थे, जिसपर हाई-प्रोफ़ाइल विफलताओं के बाद धोखाधड़ी का आरोप लगाया गया था। कीटिंग ने मदर टेरेसा को लाखों डॉलर दान में दिए थे और जब उन्होंने अमेरिका का दौरा किया था, तब उन्होंने अपने निजी जेट को उधार दिया था। कीटिंग पर लगाए गए आरोप को अपील को फेंक दिया गया, और एक सारांश निर्णय सुनाया गया। बाद में कीटिंग को तार और दिवालियापन धोखाधड़ी के चार मामलों के लिए दोषी ठहराया और उसे कारावास की सजा सुनाई गई।


title: मदर टेरेसा की आलोचना

text: 1975 में भारतीय प्रधानमंत्री इंदिरा गांधी ने जब नागरिक स्वतंत्रताओँ का निलंबन करके आपातकाल की घोषणा की, तो मदर टेरेसा ने इसका स्वागत किया और कहा: "लोग खुश हैं। अधिक नौकरियां हैं। कोई हड़ताल नहीं हैं।" इन स्वीकृत टिप्पणियों को टेरेसा और कांग्रेस पार्टी की दोस्ती के परिणामस्वरूप देखा गया। भारत के बाहर भी कैथोलिक मीडिया के भीतर मदर टेरेसा की टिप्पणियों की आलोचना की गई।


title: मदर टेरेसा की आलोचना

text: उन्होंने साहित्य में नोबेल पुरस्कार केलिए लाइसेंसियो गेली के नामांकन का समर्थन किया। गेली की संस्था विभिन्न हत्याओं और इटली में हाई प्रोफाइल भ्रष्टाचार के मामलों में फाँसी हुई थी, साथ ही साथ इटली (नव-फासीवादी इतालवी सामाजिक आंदोलन) और अर्जेंटीना (सैन्य जुंटा) के दमनकारी राजनीतिक संगठनों से भी करीबी सम्बन्ध थे।


title: मदर टेरेसा की आलोचना

text: 2017 में, खोजी पत्रकार जियानलुइगी नुज़ी, ने "ओरिजिनल सिन" नाम की एक पुस्तक में एक भ्रष्ट वेटिकन बैंक (Institute for the Works of Religion) के लेखांकन और दस्तावेज़ प्रकाशित किए, जिनसे पता चला कि इस बैंक में मदर टेरेसा के नाम पर उनकी चैरिटी द्वारा जुटाई गई धनराशि अरबों डॉलर में थी। यह राशि इतनी बड़ी थी, कि यह संस्था इस भ्रष्ट बैंक की सबसे बड़ी ग्राहक थी। यदि मदर टेरेसा ने इस राशि में से पर्याप्त पैसे निकाल लिए होते तो, तो बैंक( Bank) कंगाली के जोखिम में पड़ जाता।


title: मदर टेरेसा की आलोचना

text: अरूप चटर्जी ने कहा कि मदर टेरेसा की "गरीबों की मददगार" के रूप में सार्वजनिक छवि भ्रामक थी, और उनकी संस्था की सबसे बड़ी शाखाओं द्वारा भी केवल कुछ सौ लोगों की ही सेवा की जाती है। 1998 में, कलकत्ता में काम करने वाले 200 परोपकारी सहायता संगठनों में से मिशनरीज़ ऑफ़ चैरिटी को सबसे बड़े चैरिटी संगठनों में स्थान नहीं मिला- असेंबली अव गॉड, जो प्रतिदिन 18,000 से अधिक ग़रीबों को भोजन खिला रहा था, वह इनसे अधिक संख्या में लोगों की सेवा कर रहा था।


title: मदर टेरेसा की आलोचना

text: चटर्जी ने आरोप लगाया कि इस संस्था की कई शाखाएँ किसी भी प्रकार की परोपकार गतिविधि में संलग्न नहीं हैं, इसके बजाय ये अपने धन का उपयोग मिशनरी कार्य के लिए करते हैं। उदाहरण के तौर पर उन्होंने बताया, पापुआ न्यू गिनी में मिशनरी ऑफ चैरिटी चलाने वाली आठ शाखाओं में से एक में भी व्यक्ति रहने के लिए नहीं है, बल्कि इनका इकलौता मक़सद स्थानीय लोगों को कैथोलिक धर्म में परिवर्तित करना है।


title: मदर टेरेसा की आलोचना

text: उसे कभी-कभी हिंदुओं द्वारा अपने दत्तक देश भारत में "चोरी-छिपे" द्वारा गरीबों को कैथोलिक धर्म में परिवर्तित करने की कोशिश का आरोप लगाया गया था।


title: मदर टेरेसा की आलोचना

text: क्रिस्टोफर हिचेन्स ने मदर टेरेसा के संगठन को एक ऐसे पंथ के रूप में वर्णित किया जिसने "दुख को बढ़ावा दिया और जरूरतमंदों की मदद नहीं की"। उन्होंने कहा कि मदर टेरेसा के गरीबी के बारे में अपने स्वयं के शब्दों ने साबित कर दिया कि उनका उद्देश्य लोगों की मदद करना नहीं था। ऐसा हिचेन्स ने 1981 में एक प्रेस कॉन्फ्रेंस में मदर टेरेसा के शब्दों को उद्धृत करते हुए जिसमें उनसे पूछा गया था: "क्या आप गरीबों को सिखाती हैं कि उन्हें अपना दर्द सहना चाहिए?" उन्होंने जवाब दिया: "मुझे लगता है कि यह बहुत सुंदर है कि गरीब इसे स्वीकार करें। इसे ईसा मसीह के पैशन के साथ साझा करें। मुझे लगता है कि गरीब लोगों की पीड़ा से दुनिया को बहुत मदद मिल रही है।"


title: मदर टेरेसा की आलोचना

text: ऑस्ट्रेलियाई नारीवादी जर्मेन ग्रीर ने उन्हें "धार्मिक साम्राज्यवादी" कहा जो यीशु के लिए आत्माएँ हारवेस्ट करने के नाम पर समाज के सबसे असुरक्षित लोगों को शिकार बनाती थीं। अपने संग्रह "White Women in Racialized Spaces (नस्लीकृत क्षेत्रों में श्वेत महिलाएँ)" के एक निबंध में, इतिहासकार विजय प्रसाद ने मदर टेरेसा के बारे में लिखा: "मदर टेरेसा उपनिवेशों में श्वेत महिला की सर्वोत्कृष्ट छवि हैं, जो काले लोगों को उनके स्वयं के प्रलोभनों और विफलताओं से बचाने के लिए काम कर रही हैं। [...] यूरो-अमेरिकी-प्रभुत्व वाले अंतर्राष्ट्रीय मीडिया यह औपनिवेशिक धारणा फैलाती रही है कि गोरे लोगों में सामाजिक परिवर्तन करने की कोई विशेष क्षमता है। जब काले लोग इस दिशा में कोई काम करते हैं, तो मीडिया आमतौर पर उसका कोई गोरा हितैषी या शिक्षक तलाशती है, या फिर ऐसे कोई गोरे लोग, जो काले लोगों को आदेश देने के लिए वहाँ मौजूद हों। मीडिया को लगता है कि काले लोग अपनी स्वयं की क्षमता का विकास स्वेच्छा से नहीं कर सकते, बल्कि उन्हें इंतजार करना चाहिए, कि कोई औपनिवेशिक प्रशासक, या आईबीएम या आईएमएफ का कोई टेक्नोक्रेट आकार उन्हें यह बताए कि उन्हें कैसे काम करना है। जब गरीबों को बचाने की बात आती है, तो काले लोग फिर से अदृश्य हो जाते हैं, क्योंकि मीडिया केवल मदर टेरेसा जैसे घिसे-पिटे लोगों के गुण गाने लगता है, और अपनी मुक्ति के लिए लड़ने वाले काले लोगों के संघर्षों को नजरअंदाज करता है। इसलिए मदर टेरेसा जैसे किसी व्यक्ति के जीवन को जांचना, खोलना हमेशा मुश्किल होता है। [...] मदर टेरेसा का काम संपत्तिजीवियों के अपराधबोध को कम करने के लिए ईजाद किए गए एक वैश्विक उद्यम का हिस्सा था, न कि उन ताकतों को कोई वास्तविक चुनौती जिनकी वजह से गरीबी पैदा होती है और बनी रहती है।"


title: मदर टेरेसा की आलोचना

text: मदर टेरेसा का 1997 में निधन हो गया। मरने से पहले उन्होंने अनुरोध किया था कि सभी लेखन और पत्राचार को नष्ट कर दिया जाए। इसके बावजूद, एक संग्रह को मरणोपरांत जनता के लिए पुस्तक रूप में जारी किया गया। इस लेखन से पता चला कि वे वियोग की भावनाओं से जूझ रही थी, जो एक युवा नौसिखिया के रूप में उनके द्वारा अनुभव की गई मजबूत भावनाओं के विपरीत थी। अपने पत्रों में मदर टेरेसा ने स्वयं को ईश्वर से वंचित महसूस करने के एक दशक के लंबे अनुभव का वर्णन किया है और उनके उत्साह में कमी थी जो मिशनरीज ऑफ चैरिटी को शुरू करने के काम्य के उनके प्रयासों की विशेषता थी। इस के परिणामस्वरूप, कुछ लोगों ने उनपर हिपोक्रिसी (पाखंड) का आरोप लगाया कि जब उन्होंने "विश्वास करना बंद" कर दिया गया था बावजूद इसके वे वही काम करती रहीं। थॉमस सी॰ रीव्स का मानना है कि इस तरह की आलोचना " आत्मा की अंधेरी रात" (आध्यात्मिक सूखापन) की अवधारणा के साथ एक बुनियादी अपरिचितता को प्रदर्शित करती है। बाद में यह ज्ञात हुआ कि मदर टेरेसा को अपने जीवन के अधिकतर हिस्से में आध्यात्मिक सूखापन महसूस हुआ।


title: मदर टेरेसा की आलोचना

text: शोटाइम कार्यक्रम "पेन एंड टेलर: बुलशिट!" 2005 में प्रसारित "Holier than Thou" शीर्षक वाले एपिसोड में मदर टेरेसा की आलोचना की गई है। यह शो चार्ल्स कीटिंग और डुवेलियर परिवार के साथ मदर टेरेसा के संबंधों की आलोचना करता है, साथ ही मरने के लिए उनके घर में चिकित्सा देखभाल की गुणवत्ता भी बताता है। इस एपिसोड में क्रिस्टोफर हिचेंस दिखाई देते हैं, और कुछ मदर टेरेसा से सम्बंधित कुछ प्रकरणों का वर्णन करते है। नवीन बी॰ चावला के अनुसार, मिशनरीज ऑफ चैरिटी ने पोर्ट-औ-प्रिंसमें एक छोटा मिशन स्थापित किया, मदर टेरेसा के जाने और छोड़ने के एक दिन बाद, डुवेलियर की बहू मदर टेरेसा के मिशन पर गई और उसने रिपोर्ट के अनुसार एक मिलियन नहीं बल्कि 1,000 डॉलर दान किए।


title: मदर टेरेसा की आलोचना

text: 2016 में, जब मदर टेरेसा का कैननाइज़ेशन हुआ, तो डैन सैवेज ने परस्पर विरोधी सबूतों की ओर ध्यान आकर्षित किया और एनपीआर पर कथित चमत्कारों का इस तरह से वर्णन करने का आरोप लगाया, जिससे फ़ैसला चर्च के पक्ष में जाए।


title: मदर टेरेसा की आलोचना

text: मेलानी मैकडॉनघ का मानना है कि मदर टेरेसा ने बड़े स्तर पर "उन चीजों के लिए आलोचना की है जो वह कभी भी सेट नहीं करती हैं, उन चीजों को नहीं करने के लिए जो उन्होंने कभी अपनी नौकरी के रूप में नहीं देखी।" मदर टेरेसा एक सामाजिक कार्यकर्ता नहीं थीं। उसने गरीबी के मूल कारणों का पता नहीं लगाया; "वह समाज के हाशिए पर मौजूद लोगों के साथ ऐसा व्यवहार करने के अलावा कुछ करने की कोशिश नहीं कर रही थी, जैसे कि वे स्वयं मसीह ने किया था।"


title: मदर टेरेसा की आलोचना

text: मारी मार्सेल थेकाकर बताते हैं कि बांग्लादेश युद्ध के बाद, कुछ लाख शरणार्थियों ने पूर्व पूर्वी पाकिस्तान से कलकत्ता में प्रवेश किया। "मदर टेरेसा के आदेश की तरह दूर-दूर तक किसी ने पहले कभी कुछ नहीं किया था, अर्थात् निराश्रितों को उठाकर लोगों को फुटपाथ से हटाकर उन्हें सम्मान के साथ मरने के लिए एक स्वच्छ स्थान दिया गया।"


title: मदर टेरेसा की आलोचना

text: नवीन बी॰ चावला बताते हैं कि मदर टेरेसा ने कभी भी अस्पतालों का निर्माण करने का इरादा नहीं किया था, लेकिन एक जगह प्रदान करने के लिए, जिन्हें प्रवेश से इनकार कर दिया गया था "कम से कम आराम से और कुछ गरिमा के साथ मर सकते हैं।" उन्होंने यह भी बताया कि उनके आवधिक आतिथ्यकर्मियों को उनकी इच्छा और विवादों के विरुद्ध स्टाफ सदस्यों द्वारा उकसाया गया था। "... जो लोग मदर टेरेसा और उनके मिशन की आलोचना करने में तेज हैं, वे अपने हाथों से कुछ भी करने में असमर्थ या अनिच्छुक हैं।"


title: मदर टेरेसा की आलोचना

text: "क्रिश्चियन टुडे" में लिखते हुए मार्क वुड्स के अनुसार, "और शायद सिर्फ उतना ही महत्वपूर्ण है, उनकी सार्वजनिक धारणा के संदर्भ में, कि ईसाई यह मानते हैं कि उनके आलोचक वास्तव में यह नहीं समझते कि वह क्या कर रहीं थीं। इसलिए उदाहरण के रूप में, गर्भपात और गर्भनिरोधक का विरोध करने के लिए उनकी आलोचना करने का मतलब है उनके धर्मनिरपेक्षता नहीं रखने का विरोध करना, जबकि उन्होंने कभी धर्मनिरपेक्ष होने का दिखावा नहीं किया। "


title: नैदानिक परीक्षा (शिक्षा)

text: व्यक्ति में किसी प्रकार की असामान्यता, अयोग्यता, अक्षमता, व्यतिक्रम अथवा व्याधि के स्वरूप की ठीक पहचान अर्थात् निदान (डायग्नासिस) नैदानिक परीक्षा (Diagnostic Test) कहलाती है। यह मनोशारीरिक अव्यवस्थाओं की ज्ञात लक्षणावली के आधार पर करने के लिए विज्ञों द्वारा सुस्थिर की गई जाँच की विशिष्ट प्रणाली है।


title: नैदानिक परीक्षा (शिक्षा)

text: नैदानिक परीक्षाओं की अब हजारों तरह की प्रश्नावलियाँ एवं पद्धतियाँ चल पड़ी है जिनमें व्यक्ति के मनोजगत् की सूक्ष्मतल विकृति की पहचान प्रायोगिक धरातल पर कर ली जाती है। ये परीक्षाएँ व्यक्तिगत रूप में भी होती हैं और समूहगत भी। आजकल समूह परीक्षाएँ (ग्रूप टेस्ट्स), शिक्षण संस्थाओं के माध्यम से तथा सैनिक विभाग और कार्यालयीय कर्मचारियों की सहायता से काफी मात्रा में संपन्न की जा रही हैं।


title: नैदानिक परीक्षा (शिक्षा)

text: रोगादि की प्रारंभिक पहचान में और व्यक्ति की विशिष्ट कठिनाई अथवा गलती करने के उसके बद्धमूल ढ़र्रे की सही पकड़ में ऐसी परीक्षाओं से बड़ी मदद मिलती है। मनोविज्ञान में इनका निर्धारण सामान्य शिक्षा, व्यक्तित्व मूल्यांकन अथवा मनोरोग की विशेषावस्थाओं की दृष्टि से किया गया है। शिक्षा मनोविज्ञान के क्षेत्र में इनसे छात्र की किसी विषय अथवा पाठ संबंधी खास कमजोरी ढूँढ़ निकाली जाती है और इसी के सहारे तदर्थ एक औपचारिक धरातल भी तैयार किया जाता है। पूर्ण निदान और भी कई संबद्ध तथ्यों पर आधृत होता है, किंतु ये परीक्षाएँ नैदानिक उपलब्धि में अच्छे खासे हथियार का काम करती हैं। कोई सधा सधाया ढंग, आले द्वारा हृदय-गति जाँचने की भाँति, इनमें नहीं होता कि व्यक्ति अपने से कुछ भी न करे। इन जाँचों में व्यक्ति परीक्षक द्वारा उपस्थित की गई समस्या के प्रति अपनी निजी प्रतिक्रिया, चाहे वह आत्माभिव्यक्त की शैली में हो अथवा वैकल्पिक उत्तरों के चुनाव के रूप में, व्यक्त करता है। यही प्रतिक्रिया नैदानिक मूल्यांकन के लिए सामग्री प्रस्तुत करती है। उमंगों, अभिरुचियों तथा विशिष्ट कार्यक्षमताओं की प्रकृति आँकनेवाली कुछ सुनिश्चित परीक्षाएँ भी इनमें योग देती हैं।


title: नैदानिक परीक्षा (शिक्षा)

text: सामान्य पर्यवेक्षण (आबजर्वेशंस) की निष्पत्तियाँ इन परीक्षाओं की कोटि में नहीं आतीं, बशर्ते वे पर्यवेक्षण प्रयोगशाला के कड़े वैज्ञानिक प्रतिबंधों में न संपन्न हुए हों। हाँ, कुछ उन्मुक्त कार्यकलापों के वैज्ञानिक निरीक्षण में नैदानिक परीक्षा के सूत्र मिल जाते हैं।


title: नैदानिक परीक्षा (शिक्षा)

text: किस स्थिति में कैसी परीक्षा उपयुक्त होगी, इसपर प्राय: सामान्य स्वीकृत मत नहीं, तथापि इनकी उपादेयता सर्वमान्य है।


title: नैदानिक परीक्षा (शिक्षा)

text: प्रश्नोत्तरपरक परीक्षाओं में या तो परीक्षात्मक कसौटी पर कसे कुछ मानक प्रश्न पूछे जाते हैं अथवा 'परीक्षार्थी' को निश्चित उत्तरों में से चुनना या प्रतिक्रिया व्यक्त करना पड़ता है।


title: नैदानिक परीक्षा (शिक्षा)

text: 'मनोवैज्ञानिक परीक्षाओं के जनक' फ्रांस के मनोविद बिने ने अपनी प्रसिद्ध बुद्धिमान परीक्षा उम्र के आधार पर तैयार किए गए मानक प्रश्नों द्वारा मानसिक आयु की खोज की। वास्तविक उम्र से उसमें भाग देकर बुद्धिलब्धि के अंक (IQ = इंटेलिजेंस कोशेंट) की प्राप्ति की जाती थी। प्रश्नावलियाँ 2-3 साल की उम्र से 14-15 तक प्रति वर्ष की अलग अलग हैं। प्रत्येक में प्राय: पाँच प्रश्न चुने जाते हैं। अधिक मेधावी लड़के की मानसिक आयु उसकी वास्तविक आयु से अधिक होती है जब कि एक बोदे लड़के की कम बुद्धिलब्धि निकालने की निम्नलिखित रीति है (मान लिया कि लड़के की मा.आ. 12 तथा वा.आ. 10 वर्ष की है)


title: नैदानिक परीक्षा (शिक्षा)

text: यहाँ 100 से गुणित करने का अभिप्राय दशमलव की दिक्कत से बचना है। 100 बुद्धिलब्धिवाले सामान्य होते हैं जिनकी मा.आ. तथा वा.आ. दोनों बराबर होती है। इससे नीचे जानेवाले अंकों के अनुसार जड़बुद्धि मूढ़, बोदा तथा इससे ऊपर के अंकों के अनुसार मेधावी अतिमेधावी, प्रज्ञावान आदि का निर्धारण होता है। 1905 से 1911 तक बिने ने साइमन के सहयोग से प्रश्नावलियों के कई संशोधन और 1916 में स्टेंफोर्ड युनिवर्सिटी में टर्मन ने अपना प्रसिद्ध संशोधन प्रस्तुत किया।


title: नैदानिक परीक्षा (शिक्षा)

text: खिलौनों (यथा बिल्ली, कुत्ता) अथवा तकिया आदि की पहचान (2 वर्ष)। लकड़ी तथा कोयले में कौन सी समानता है? (8 वर्ष)। किसी साधारण वक्तव्य में निरर्थक शब्द की पहचान (11 वर्ष)। इत्यादि।


title: नैदानिक परीक्षा (शिक्षा)

text: प्रस्तुत किए गए शब्दवर्ग में से किसी शब्द को काट देने अथवा वृत्त बनाकर घेर देने की क्रिया की वजह से इसका नाम पड़ा है। व्यक्ति की संवेगात्मक भावनाओं का बोध शब्दविशेष के प्रति उसकी व्यक्त अभिरुचि के आधार पर किया जाता है। शब्दवर्गों के उदाहरण -


title: नैदानिक परीक्षा (शिक्षा)

text: बहुत सी ऐसी प्रश्नावलियाँ हैं जिनके द्वारा व्यक्ति की अनुवृत्ति (ऐटीच्यूड) का पता चलता है। 'हाँ' अथवा 'नहीं' में उनका उत्तर होता है। आजकल पत्रिकाओं में इस ढंग की असंख्य प्रश्नावलियाँ प्रचलित हैं जो प्राय: प्रामाणिक नहीं होतीं। अनुवृत्ति की पहचान के लिए ऐसे चुनाव संबंधी प्रश्न अथवा दो प्रकार के विचारों में से स्वरुचि के अनुकूल किसी एक को पसंद करने की समस्या आदि प्रारंभ में थर्स्टन तथा लिकर्ट ने प्रस्तुत की थी। गार्डन ऐलपोर्ट की 'व्यक्तित्व' के मूल्यात्मक आदर्शों की परीक्षा के प्रश्न भी इसके अंतर्गत आ सकते हैं।


title: नैदानिक परीक्षा (शिक्षा)

text: इस ढंग की परीक्षाओं में एक समस्यामूलक अथवा प्रयत्नसाध्य कार्य व्यक्ति की जाँच के लिए दिया जाता है। छोटे बच्चों को किसी आदमी की पूरी शक्ल एक निश्चित समय में बना देने का कार्य देना, किसी व्यूहमय पहेली को सुलझाने के लिए कहना, छात्र से कुछ पढ़ने के लिए कहकर उसकी शब्दोच्चारण संबंधी कठिनाइयों, वाक्यविन्यास एवं विरामचिन्हों के विषय में उसकी सही पहचान आदि तथ्यों का मूल्यांकन करना, किसी चीज को ढूंढ़ निकालने के लिए कहना अथवा दुर्गम स्थान पर रखी गई किसी वस्तु को लाने के कार्य में व्यक्ति के प्रयत्नों की शैली, तात्कालिक सूझबूझ तत्परता आदि की परख करना इत्यादि कार्यसंपादनपरक परीक्षाएँ हैं। इसमें पोर्टियस की व्यूह पहेलियाँ (3 से 14 वर्ष तक के लड़कों की भिन्न अवस्थाओं के लिए अलग अलग), थर्स्टन की विविध जाँच प्रणालियाँ, ड्यूरल की पठन-असुविधा-विश्लेषण (एनैलिसिस ऑव द रीडिंग डिफिकल्टीज़) आदि अधिक प्रसिद्ध हैं।


title: नैदानिक परीक्षा (शिक्षा)

text: कारीगर, कलाकार, बुद्धिजीवी, संगीतज्ञ आदि की विशिष्ट क्षमताओं (ऐप्टीच्यूड्स) की जाँच के लिए जो कुछ निर्धारित कार्य-संपादन-परीक्षाएँ हैं वे व्यक्ति की विभागीय अयोग्यता जाँचने में भी सहायक होती हैं।


title: नैदानिक परीक्षा (शिक्षा)

text: प्रस्तुत किए गए, किंचित् असामान्य, (स्टिम्युलस) के प्रति व्यक्ति की प्रतिक्रिया ही, जो प्राय: रचनात्मक तथा विश्लेषणात्मक प्रकृति की होती है, इन परीक्षाओं का विषय बनती है। इनके माध्यम से व्यक्ति की कोई एक विशेष मनस्थिति अथवा विभागीय शक्ति नहीं, बल्कि संपूर्ण व्यक्तित्व ही उत्तरदाता होता है। प्राय: ये उत्तेजक सामान्य वस्तु नहीं होते, बल्कि इनकी कृत्रिम रचनात्मक प्रस्तुति हुआ करती है। व्यक्तित्व लक्षणों (पर्सनैलिटी ट्रेट्स) की परीक्षाओं को नैदानिक परीक्षाओं में लिया जाए या नहीं, इसपर विवाद भी है। परीक्षक इस अंकप्राप्ति (स्कोरिंग) के आधार पर अपनी धारणा नहीं बनाता बल्कि व्यक्त उत्तरों की व्याख्या करता है। इन उत्तरों का कोई निश्चित मापदंड नहीं होता। इनके सहारे पूरे व्यक्तित्व की कुछ खास खामियों को ढूँढ़ने में सहायता मिलती है क्योंकि व्यक्ति के उन्हीं कुछ विचारों का प्रक्षेपण (प्रोजेक्शन) बाहर की ओर प्रस्तुत वस्तुओं के माध्यम से हो जाता है।


title: नैदानिक परीक्षा (शिक्षा)

text: आविष्कारक स्विस मनोविद् हर्मान रोर्शाक हैं (1921)। रोशनाई के विविध प्रकार के धब्बोंवाले दस कार्ड इसके उपकरण हैं। व्यक्ति इन्हें देखकर किसी जानवर, मानवाकृति अथवा प्राकृतिक वस्तु से इनका साम्य बताता है। कार्डों में पाँच काले, दो काले-लाल-संयुक्त तथा शेष तीन रंगीन होते हैं। ध्यान रखने की बातें ये होती हैं कि व्यक्ति किसी आकार की कल्पना पूरे को देखकर करता है अथवा अंश रूप में; काल्पनिक साम्यवाली वस्तु का कोई गुण अथवा क्रिया बताता है या नहीं; साम्यस्थिर करने वाली वस्तु मनुष्य, पशु, प्राकृतिक उपादान आदि में से कौन सा तत्व है, आदि। रंगों के मेल अथवा शुद्ध रंग के कार्ड व्यक्ति की न्यूनाधिक अथवा आनुपातिक संवेगात्मकता (इमोशनैलिटी) दर्शाती है।


title: नैदानिक परीक्षा (शिक्षा)

text: रोर्शाक पद्धति से मिलती जुलती है। पहले की व्याख्या रूपात्मक (फार्मल) होती है जबकि इसकी विषयवस्तु (कंटेंट) संबंधी। इसकी प्रस्तुति एच.ए. मरे द्वारा हुई (1938)। इसमें चित्रों के आधार पर उसकी संभाव्य अंत:कथा बताने के लिए व्यकित को प्रेरित किया जाता है। उदा. - चित्र में एक स्त्री शायद किसी पीड़ा की वजह से मुँह को हाथों से ढँके दर्वाजे से टिककर खड़ी हैं। व्याख्याकार अपने अंतर्निहित वास्तविक व्यक्तित्व के आधार पर विविध व्याख्याएँ करता है, यथा - पेट या सिर दर्द, मतली, मृत्युशोक, यौन समागम की अतृप्ति आदि। व्याख्याओं द्वारा व्यक्ति का उद्देश्य, उसकी प्रवृत्ति, अनुभूति, आवश्यकता, प्रेरणा आदि का पता चलता है।


title: नैदानिक परीक्षा (शिक्षा)

text: युंग ने शब्दसाहचर्य की परीक्षा चलाई जो काफी अपनाई गई, विशेषत: फ्रॉयडीय मनोचिकित्सा के मुक्त साहचर्य (फ्री एसोसिएशन) क्षेत्र में। 100 मानक शब्दों को रखकर एक एक के लिए यथाशीघ्र कोई ऐसा शब्द पूछा जाता है जो उसे तुरत प्रेरित करता हो। उदा. - 'योग्यता' के लिए तत्काल दिया गया सहचारी शब्द 'सौंदर्य', 'बलवान्' या ऐसा ही और कुछ। युंग के कथनानुसार चेतन धरातल पर एकाएक मिल जानेवाले इन शब्दों का सूत्रसंचालन गहरे अचेतन से होता है।


title: नैदानिक परीक्षा (शिक्षा)

text: टेंडलर (1930) ने आधे वाक्यों की अपने ढंग से पूर्त्ति करने की परीक्षा प्रस्तुत की जिसमें व्यक्ति के मानसिक बौद्धिक गठन एवं उसके दृष्टिकोण की थाह मिलती है।


title: नैदानिक परीक्षा (शिक्षा)

text: 1. इंसाइक्लोपीडिया ऑव सायकालॉजी (फिलासाफिकल लायब्रेरी, न्यूयार्क) के निबंध 'इंटेलिजेंस टेस्ट', 'प्रोजेक्टिव टेकनीक' एवं रोर्शाक मेथड;


title: नैदानिक परीक्षा (शिक्षा)

text: 2. साईकालाजी दि फंडामेंटल्स ऑव ह्यूमन एडजस्टमेंट (डॉ॰ नार्मेन मुन) प्रका. हूटन मिफ्लिन ऐंड कं., न्यूयार्क;


title: काला माम्बा

text: काला माम्बा (डेंड्रोस्पिस पॉलिलेपिस) एल्पीडा परिवार से संबंधित एक विषैले साँप की प्रजाति है। यह उप-सहारा अफ्रीका के कुछ भागों में पाया जाता है। औपचारिक रूप से 1864 ई. में पहली बार अल्बर्ट गुंथर द्वारा इसका उल्लेख किया गया था कि यह किंग कोबरा के बाद दूसरा सबसे लंबा और विषैला साँप है; परिपक्व नमूने आम तौर पर 2 मीटर (6 फीट 7 इंच) से अधिक होते हैं तथा सामान्यतः 3 मीटर (9 फीट 10 इंच) तक बढ़ जाते हैं। इसके 4.3 से 4.5 मीटर (14 फीट 1-14 फीट 9 इंच) तक के नमूने दर्ज किए गए हैं। इसकी त्वचा का रंग स्लेटी(ग्रे) से गहरे भूरे रंग में तब्दील हो जाता है। किशोर(अल्पायु) काला माम्बा वयस्कों की तुलना में अधिक पतले होते हैं तथा वे उम्र के साथ काले हो जाते हैं।


title: काला माम्बा

text: यह प्रजाति द्वि स्थलीय (स्थल निवासी) और वानस्पतिक (वृक्ष-निवासी) है; यह सवाना, वुडलैंड, चट्टानी ढलान तथा कुछ क्षेत्रों, घने जंगलों में निवास करती है। काला माम्बा दिनचर होता है तथा पक्षियों और छोटे स्तनपायी का शिकार करने के लिए जाना जाता है। यह उपयुक्त सतहों पर कम दूरी के लिए 16 किमी. प्रति घंटा (10 मील प्रति घंटा) की गति से आगे बढ़ सकता है। वयस्क काला माम्बा में कुछ स्वाभाविक रूप से शिकारी होते हैं।


title: काला माम्बा

text: खतरे की आशंका होने पर यह साँप सामान्यतः अपने अंदर का काला मुँह खोलकर अपनी संकीर्ण गर्दन-पट्टी को फैला लेता है तथा कभी-कभी फुफकारता भी है। यह पर्याप्त सीमा तक प्रहार करने में सक्षम है। इसका जहर मुख्य रूप से न्यूरोटॉक्सिन से बना होता है जिसके लक्षण प्रायः दस मिनट के भीतर दिखने लगते है। सर्पविषरोधी के अभाव में यह प्रायः घातक सिद्ध हो सकता है। एक दुर्जेय और अत्यधिक आक्रामक प्रजाति के रूप में इसकी ख्याति के बावजूद, काला माम्बा मनुष्यों पर हमला केवल तभी करता है जब उसे धमकाया या उद्विग्न किया जाए।


title: काला माम्बा

text: काला मांबा का पहला औपचारिक विवरण 1864 ई. में जर्मन मूल के ब्रितानी प्राणी वैज्ञानिक अल्बर्ट गुंथर द्वारा दिया गया था। साँप की कई प्रजातियों में से एक एकल नमूना प्रकृतिवादी जॉन किर्क द्वारा संग्रहीत किया, जो 1858-1864 के दूसरे ज़ंबेसी अभियान पर डेविड लिविंगस्टोन के साथ आया था। यह नमूना होलोटाइप है और लंदन के प्राकृतिक इतिहास संग्रहालय(नैचुरल हिस्ट्री म्यूज़ियम) में रखा गया है। काला माम्बा की प्रजाति का सामान्य नाम प्राचीन ग्रीक शब्द डेंड्रोन (δνορον), "ट्री", और एस्पिस (ἀσπίς) "एस्प" से लिया गया है तथा विशिष्ट एपिथेट पॉलिलेपिस प्राचीन ग्रीक पॉली (πολύ) से लिया गया है जिसका अर्थ है "विभिन्न" तथा लेपिस (λεπίς) का अर्थ है "स्केल" या पैमाना। "माम्बा" शब्द ज़ुलु शब्द "इमामबा" (शाब्दिक अर्थ-तुला) से लिया गया है। तंजानिया में इसका एक स्थानीय न्ज़िंदो नाम न्देमालुन्यायो ("घास-कटर") है, क्योंकि यह कथित तौर पर घास को दबाता है।


title: काला माम्बा

text: 1873 में, जर्मन प्रकृतिवादी विल्हेम पीटर्स ने जेनोआ के संग्रहालय में एक नमूने से " डेंड्रैस्पिस एंटिनोरि " का वर्णन किया था जिसे अब इतालवी खोजकर्ता 'ओरेजियो एंटीनोरी' ने उत्तरी इरिट्रिया में संग्रहीत किया है।


title: काला माम्बा

text: काला माम्बा एक लंबा, पतला, बेलनाकार साँप है। उसका सिर ताबूत के आकार का होता है। उसकी भौंह कुछ हद तक स्पष्ट तथा आँख मध्यम आकार की होती है। वयस्क साँप की लंबाई आमतौर पर 2 से 3 मीटर (6 फीट 7 से 9 फीट 10 इंच) तक होती है। इस प्रजाति के साँप की पूंछ लंबी और पतली होती है। इसकी पुच्छीय कशेरुका शरीर की लंबाई का 17-25 प्रतिशत होती है। काला माम्बा के शरीर का द्रव्यमान लगभग 1.6 किलोग्राम (3.5 पाउंड) बताया गया है।


title: बी प्राक

text: प्रतीक बच्चन ( पंजाबी : ਪ੍ਰਤੀਕ ), जिन्हें उनके मंच नाम बी प्राक के नाम से जाना जाता है, एक भारतीय गायक और संगीतकार हैं जो पंजाबी और हिंदी संगीत उद्योग से जुड़े हैं। उन्होंने एक संगीत निर्माता के रूप में अपना करियर शुरू किया, और बाद में "मन भार्या" गीत के साथ एक गायक के रूप में शुरुआत की। वह गीतकार जानी के लगातार सहयोगी हैं , और तब से 2019 में अक्षय कुमार अभिनीत "केसरी" और "गुड न्यूज़" में गायक के रूप में दो गीतों के साथ "और व्यंग्य बाला" में अतिथि संगीतकार के रूप में बॉलीवुड में प्रवेश किया है।


title: बी प्राक

text: प्राक का जन्म चंडीगढ़ में प्रतीक बच्चन के रूप में हुआ था। उनके पिता, वरिंदर बच्चन, एक प्रसिद्ध पंजाबी संगीत निर्माता और संगीतकार हैं। उन्हें गीतकार जानी के साथ अक्सर सहयोग करने के लिए जाना जाता है। लगभग सभी गाने जिनके लिए उन्होंने अपने करियर में संगीत का निर्माण किया, जानी द्वारा लिखे गए हैं। उन्होंने अपने करियर की शुरुआत संगीत निर्देशक के रूप में "प्रक्की बी" के नाम से की थी। उन्होंने कुछ गानों के लिए संगीत तैयार किया लेकिन गानों को कोई पहचान नहीं मिली। 2012 में, वह गीतकार जानी से मिले और उनके साथ 'बी प्राक' नाम से काम करना शुरू किया। 2013 में, उन्होंने हार्डी संधू द्वारा गाया और उनके द्वारा रचित अपना पहला गीत "सोच" जारी किया। इस गाने ने गाने से जुड़े हर शख्स की जिंदगी बदल दी.


title: बी प्राक

text: बाद के वर्षों में, उन्होंने जानी के गीतों के साथ जस्सी गिल, हार्डी संधू, अमरिंदर गिल, दिलजीत दोसांझ, एमी विर्क आदि जैसे गायकों के कई सुपरहिट ट्रैक के लिए संगीत तैयार किया और बनाया। वह अपने संगीत में एक अलग वाइब और माधुर्य के कारण पंजाबी उद्योग में अग्रणी संगीत निर्माताओं में से एक के रूप में उभरे। उन्होंने "गो बेबी गो", "सूरमा टू सैंडल" आदि जैसे 2-3 गीतों में भी अभिनय किया। बाद में उन्होंने 2018 में गायक के रूप में एकल "मन भार्या के" साथ गायक के रूप में शुरुआत की और गीत सुपरहिट हो गया। उन्होंने "बेवफाई", "मस्तानी" जैसे और गाने भी गाए और उसी और अगले वर्ष "क़िस्मत", "नाह", "क्या बात अय", "हाथ चुम्मने", "गिटार सिखदा" जैसे बड़े ट्रैक बनाए। उन्होंने जस्सी गिल, एमी विर्क और हार्डी संधू के साथ अक्सर काम किया है। उन्होंने अपने कैरर में पहली बार फिल्म "किस्मत" के लिए जानी के गीतों के साथ संगीत भी तैयार किया।